
Sospechoso Olde Molen deteni 

ORANJESTAD - E sospecho- 
so principal den e tiramento 
pafo di Olde Molen Erick Sch- 
neiders ta den man di husticia. 
Ayera anochi su padrastro a 
entreg’e na Centro di Husticia 
Santa Cruz. E ta wordo sospe- 
cha di tira Ralph de Palm mata 
siman pasa. 




106 compania: casi mita 
di trahado sin seguro 

Tur siman nos lo publica e resulta- 
donan di e poll riba un ponencia. E 
poll aki por haya riba nos website 
BonDia24.com. Biaha pasa e poll 
a haya un bon acogida. E biaha aki 
nos a ricibi hopi comentario y has- 
ta votonan riba nos Facebookpage. 
Sinembargo nos kier pidi pa esun- 
nan interesa pa uza e poll riba nos 
website pa vota. Por haya e link 
riba nos Facebookpage unda nos 
ta publica e videonan tambe di tur 
partido su motivacionnan tras di 
nan contesta di si of no riba cada 
ponencia. 


Mas hotel 
pa Aruba ? 


Answer 

Votes 

Voters 

Si 

19.4%/6 


No 

80.6% / 25 

1B 


Total votes: 31 


Un pregunta grandi pa nos, cu bista pa futuro, ta si 
nos ta sigui aumenta e cantidad di hotel y camber na 
Aruba. 

A corto plaso nan ta trece trabao, pero ta necesario 
pa mira ki tipo di trabao. Un hotel tipicamente tin 
tiki trabao di nivel superior, y poco tambe na nivel 
intermedio. 

Gran parti di e empleo ta na nivel basico y gran parti 
di e trahadonan ta bin di exterior. Pago pa e trabao 
aki tambe ta modesto, y ta haci cu e pago mensual na 
prima (AZy AOV) ta minimal. En cambio, desde 
cu e trahado yega Aruba, e ta gosa di tur privilegio 
di AZV, pa cual e ta contribui un par di cien florin 
pa aña, mientras cu e gasto promedio di un persona 
sigura na AZV ta na nivel di miles di florin. 

Cu cada camber di hotel acerca, nos ta emplea un 
promedio di 2.2 persona, mayoria di exterior. 

Den esaki ainda nos no a toca e tema di e reunifica- 
cion di famia, unda casa y yiu tambe ta bin Aruba, cu 
consecuencia pa vivienda, scol y infrastructura. 

Hunto cu e gastonan di nos seguro medico y social 
nos por ta ganando a corto plaso cu crea mas hotel, 



pero a lo largo e gastonan extra cu ta bin acerca pa 
nos mes, no pa e empresario cu ta explota hotel, ta 
haci e caminda di habri mas hotel den un ruta inde- 
sea. Institucionnan di supervision fmanciero, manera 
Fondo Monetario Internacional (IMF) y e agencian- 
an di ‘credit rating’ manera Fitch y Standard & Poor’s 
tin varios aña ta adverti pa hiba economia di Aruba 
den otro direccion cu no ta sigui aumenta cantidad 
di camber. 

Nan ta di acuerdo cu loke Aruba mester ta mas ac- 
tividad economico cu ta paga salario halto o por lo 
menos mediano, pa yuda haci entre otro nos seguro 
medico y social mas balansa. 

Ademas esaki ta bon pa caha di gobierno tambe, cu ta 
haya relativamente mas impuesto di salario halto na 
luga di sigui aumenta e base grandi di salario chikito 
cu apenas por contribui. 

Tambe mester puntra nos mes si Aruba no ta yegan- 
do na e maximo di loke nos por maneha, mirando e 
presion riba recursonan natural, manera beach, natu- 
ralesa, etc. cu e presencia di mas di un miyon turista 
‘stayover’. Unda nos kier yega? 

Bocanan afecta cera y conseho negativo pa landa 



ORANJE STAD - Ayera 
un sondeo a mustra con- 
taminacion di azata for di 
e punto mas halto di Aruba 
na parti di Westpunt ye- 
gando te na Boca Grandi 
y casi tur e bocanan. Gobi- 
erno ta papia di tarballs. 

Na Boca Druif, Boca di Pos, 
Boca Chikito, Wari Ruri, 
Budui, Boca Mahos y Natural 
Bridge, Daimari, Dos Playa, 
Boca Prins, Boca di Brasa, 
Rincon y Boca Grandi a haya 
algun mancha. 

Personal di diferente instan- 
cianan di gobierno, compani- 
anan estatal y boluntarionan di 
entre otro NGO’s a cuminsa 
limpia e beachnan afecta for di 
ayera mainta. Prome minister 
Mike Eman ta informa ayera 
tardi cu: ‘te ainda no a detecta 
ningun parha of otro bestia 


morto a causa di e oil spill, 
hunto cu NGO local ta moni- 
tor e situacion na e rifnan ca- 
minda Bubinan ta pone webo 
y por ultimo’. 

Kimiconan dañino pa 
hende y naturalesa 

Tambe el a declara e bocanan 
cera pa publica y ta duna un 
conseho negativo pa local y 
turista pa landa. Gobierno ta 
informa cu durante e sondeo 
haci dialuna mainta na Boca 
Prins, a constata cu, manera 
informacion comparti door di 
Boneiro ta bisa, e patches ta 
contene un cantidad di petro- 
leo y otro kimiconan cu ta 
dañino pa hende y naturalesa. 
Funcionarionan di Departa- 
mento di Naturalesa y Ámbi- 
ente a tuma muestranan cu lo 
laga analisa detayadamente pa 
determina kico tur tin den dje 


y cu kico mester tene cuenta. 
Nan a haci sondeonan tam- 
be di e rifnan dilanti di costa 
zuid di Aruba caminda den e 
periodo actual e parha Boebi 
ta bin pone su webonan. Se- 
gun calculo di Aruba Birdlife 
Conservation, un 30 mil parha 
di e specie aki ta yega Aruba pa 
pone webo tur aña. Te ainda e 
rifnan ta liber di patches. 


Director interino di Rampen- 
bureau, Rino Hermans ta 
spera cu den termino di 1 pa 
2 siman, tur trabou di limpiesa 
ta cla. 

E barancanan lo tin mester di 
atencion adicional si, pero a 
sigura cu tur boca cu tin beach 
ta habri bek pa publico den 
termino corto, segun e. Tam- 
be hunto cu Servicio Meteo- 


rologico y coleganan na Bo- 
neiro ta mira con e situacion 
ta cana pa asina ta prepara pa 
cualke eventualidad adicional. 
Ta keda hopi pendiente pa 
anticipa si acaso e stroom por 
cambia y e derame ta yega na 
e beachnan turistico na costa 
zuid pa por atende cu esey in- 
mediatamente, asina sr. Her- 
mans ta splica. 

Informacion pa boluntario 

Riba website di Parke Nacio- 
nal lo tin informacion pa e bo- 
luntarionan cu lo kier yuda , 
como tambe informacion riba 
con pa cuida na momento cu 
bo dicidi pa bay yuda. Tambe 
por yama 585 -1234. Aruba 
Birdlife Conservation tambe 
a haci un yamada pa bolun- 
tarionan den caso lo haya par- 
hanan afecta. Por yama na e 
mesun number pa registra. 


Dia 1 di juli awor lo cuminsa duna boet 

Na 106 empresa casi mita di trahado no ta sigura na SVb 


ORANJESTAD - Banco 
di Seguro Social (SVb) a 
cuminsa controla compa- 
nianan pa determina si nan 
ta cumpliendo cu ley cu ta 
obliga nan pa sigura nan 
trahadonan cerca SVb. 

Prome resultado: 45% di tra- 
hado no ta sigura na 106 em- 
presa controla. 

E instancia a institui cuater 
team y for di februari ultimo 
nan a cuminsa realisa control 
nan den oranan di anochi y na 
cualkier dia di forma sorpresa. 
Nan ta controla cierto area y 
sectornan di nos economia. 
Durante e ultimo 5 luna nan 
teamnan a bishita 106 empresa 
di cual a bin resulta cu 8 em- 
presa no tabata registra na SVb 
manera ley ta stipula. 

Director di SVb, Edwin Ja- 
cobs ta informa cu di e total di 


empresanan aki cu 322 traha- 
do, 149 no tabata sigura (casi 
45%). 

“Pa nos ta duna indicacion 
cu mester continua cu e con- 
trol den oranan di anochi aki, 
pasobra tin trahadonan cu no 
cumpliendo cu e ley di seguro 
di malesa y accidente.” 

Hungando sabi 

E1 a indica cu tin empresa of 
personanan cu kier hunga sabi 
bisando cu e persona no ta un 
trahado, sino cu el a bin pa 
yuda un rato. Pero e por sigura 
nos comunidad cu SVb tin e 
instrumentonan pa sa ora cu 
un hende ta trahando of no. 
Ora cu nan teamnan di con- 
trol ta bay un empresa, ya caba 
prome nan a vigila e empresa 
varios dia caba. 

E ta haci un apelacion na e 
dunadonan di trabou pa duna 


nan trahadonan e proteccion 
cu nan tin derecho na dje. Di 
e forma aki nan por evita cu 
mañan algo pasa caminda bo ta 
perhudica e persona, y despu- 
es abo mes como dunado di 
trabou ta para responsabel 
personalmente pa e accidente 
of cos cu eventualmente por 
pasa cu bo trahado. 

“Duna e trahado e siguridad 
cu dia e malesa ta toca na por- 
ta, e tin un entrada pa cay riba 
dje y abo como doño di trabou 
no mester sigui page su sala- 
rio y ainda paga un hende pa 
bin reemplas’e. SVb ta pag’e 
y abo ta page esun cu ta bin 
reemplas’e.” 

Multa administrativo 

SVb lo duna dos presentacion 
riba nan maneho di multa ad- 
ministrativo na e organisacion 
di dunadonan di trabou, Atia. 


Nan lo tuma luga riba dia 31 
di mei y 1 di juni awor pa e 
dunadonan di trabou ta na al- 
tura di e aplicacion di multa 
proximamente y kico e regla- 
nan aki ta contene. 

Director Jacobs kier recorda 
cu desde 1 di juli 2016 SVb 
tin e autoridad pa duna multa. 
For di e momento ey e instan- 
cia aki a cuminsa traha riba e 
maneho di multa. Nan mes- 
ter tene na cuenta cu tur e 
sentencianan cu tin den Corte 
Europeo tambe pa loke ta trata 
maneho di multa. “Unabes cu 
nos a keda cla cu esaki, nos a 
publica nan 1 di april.” Kier- 
men for di e fecha aki e tres 
luna a cuminsa core y entrante 
1 di juli awor SVb lo cuminsa 
duna multa. 

Conforme na e sentencia di 
Corte na Europa ta indica cu 
nan mester duna un plaso 


di tres luna prome cu nan lo 
cuminsa ehecuta e ley. SVb 
a palabra cu gobierno tambe 
cu den e periodo di tres luna 
prome cu nan ta implementa e 
multa, nan ta bay informa am- 
pliamente tocante e multa. 

SVB lo sigui implementa nan 
control y p’esey nan ta haci un 
yamada pa e empresanan por 
cumpli cu e ley di seguro social 
di nan trahadonan. Sr. Jacobs 
ta bisa cu mayoria di empresa 
cu nan a acerca ta cumpliendo 
y ta percura cu nan trahadonan 
ta registra na SVb. 

Tin biaha nan por ripara cu tin 
confusion cu e personanan cu 
ta traha part-time, si mester 
ta sigura si of no. Director di 
SVB ta splica cu personanan 
cu ta traha part-time, tambe 
mester wordo sigura. 


Premier ta pidi disculpa y sigura tin suficiente material di proteccion 


ORANJESTAD - E accion di prome minister 
Mike Eman ayera mainta pa yuda e teamnan 
cu e limpiesa di e beach na Boca Prins a causa 
basta critica, como cu e mandatario no tabata 
bisti proteccion. 

E mesun atardi sr. Eman a organisa un conferen- 
cia di prensa unda el a disculpa su mes di ‘no a 
duna bon ehempel bistiendo proteccion prome cu 
a cuminsa haci beach limpi’. 

Tambe ‘el a sigura cu Aruba ta conta cu e ekiponan 
necesario pa proteha tur trahado y boluntario cu 
ta desea di participa den e accionnan di limpiesa’. 
“Aruba tin e tipo di coverall nan cu por bisti pa pro- 
teha curpa, tin defmitivamente glove nan y si tin 
mester, masker!” 

E ta splica cu den ‘su emocion di dialuna mainta 
para na Boca Prins ta wak e sushi, e no por a evita 
di pasa man pa hark y cuminsa haci algo’. “Ora bo 



mira e paisahenan bunita wordo menasa, mi mes 
no a duna bon ehempel y no a tuma e preocupacion 
necesario. No tabata e miho ehempel, pero tabata 
door di e gana di yuda.” 

E prome minister ta adverti hende si cu kier yuda 
limpi, pa proteha nan mes como cu no ta conoci ai- 


nda exactamente kico ta e composicion di e ‘patch- 
es’ di azeta ta cu ta yegando na beach. Pero locual 
cu nan a tende di Boneiro, e patches ta contene 
petroleo y otro kimiconan cu ta malo pa hende y 
bestia. 

Bon Dia Aruba tambe a papia cu Departamento di 
Salud (DVG) riba e punto aki. “Mientras nos no sa 
kico e ta, nos tin cu tuma tur precaucion posibel. 
Esey ta bay den colaboracion cu DOW, brandweer 
tambe ta bezig ta sostene DVG pa wak e tipo di ma- 
terial cu nos tin y protocol cu mester bay na dje pa 
e uzo di e materialnan aki”, director Jerry Staring 
ta bisa. 

Ainda e departamento ta ocupa cu e prome preo- 
cupacion y medidanan pa e siguridad di e per- 
sonal cu ta haciendo sondeo di e problema. Tes- 
tmento di bida marino of cualkier otro mate- 
rial di awa lo bay sea departamento di higiena of 
departamento di naturalesa y medio ambiente. 

Prome minister: nos lo bin bek riba e parti di prevencion 


ORANJESTAD - Minister 
President Mike Eman ta 
bisa cu e ta consciente di 
otro aspectonan cu a bin 
dilanti awor cu e derame 
di azeta menasando nos 
costanan. E1 a indica cu ta 
bay atende cu nan ‘debi- 
damente den un proximo 
fase, un bes cu e situacion 
normalisa’. 

Pero cu ‘sigur lo bay enfoca 
riba e responsabilidad y tam- 
be riba preparacion y preven- 
cion den e industrianan lo- 
cal’, asina e prome ministro 
ta bisa. 

“Tin hopi pregunta cu ta 
lanta rond di henter e tema 
aki cu por ta nos tin cu bin 
bek riba nan den futuro. Na 
e momento aki nos kier con- 
centra riba e aspecto logistico 
y kico nos tin cu haci pa haci 
e areanan limpi. Temanan un 


tiki mas internacional di re- 
sponsabilidad, di paisnan cu 
ta maneha e volumen aki di 
crudo, cu por cambia e des- 
tino di un pais di un dia pa 
otro; por ta esaki ta un mo- 
mento atrobe cu toch co- 
munidad mester para keto y 
pensa riba e tema aki den un 
sentido mas fundamental.” 

Advertencia chikito 

“Sigur nos lo bin bek riba 
e tema aki. Nos por bisa cu 
esaki por ta un advertencia 
chikito cu nos por maneha 
y por ta nos mester tum’e 
asina y usa e experiencia aki 
pa tuma precaucion y laga 
nos bos resona den nos pro- 
pio pais, unda cu nos tin e 
temanan aki tambe; paso nos 
tin un refineria y nos tin ex- 
ploracion di gas ta bay tuma 
luga den nos subsuelo panort 
di Aruba. Toch temanan cu 



ta haci loke a sosode awe im- nan y mira cu nos ta haci lo y futuro generacionnan,” se- 
portante pa nos para keto na maximo pa proteha nos pais gun sr. Eman. 


Director: dokter di control SVb so ta determina AO 



ORANJESTAD - Direc- 
tor di Banco di Seguro So- 
cial (SVb), Edwin Jacobs a 
declara na Bon Dia Aruba 
cu e tambe a tuma nota 
den social media cu un 
oficina di abogado a in- 
forma publicamente riba 
un caso di un trahado cu 
a notifica AO, y a bay pa 
controla cerca e dokter di 
SVb, sinembargo a wordo 
retira. 

Sr. Jacobs a bisa cu e no a lesa 
e sentencia mes “pues mi no 
por bisa mucho”. Pero nan lo 
bay pidi e sentencia pa wak 
kico e ta; y asina duna mas 
informacion na comunidad. 


E caso tambe a trece otro co- 
mentarionan dilanti. Sr. Ja- 
cobs ta comenta bisa cu den 
varios ocasion el a yega di 
trece dilanti cu pa loke ta trata 
seguro di SVb, “e huicio di e 
dokter di control (di SVb) ta 
esun cu ta pisa”. E1 a agrega 
cu a base di e huicio aki di 
nan dokternan di control, 
nan ta determina di paga ben- 
eficio tambe. Na mas di un 
ocasion, colegio di apelacion 
di SVB a haci e ponencia cu 
ta e dokter di control ta esun 
cu ta determina incapacidad 
(AO) di e trahado. 

Dokter cas of specialista 
Esaki ta nifica tambe segun 
director di SVb- cu si un dok- 


ter di cas bisa cu un trahado 
no por traha, pa SVb e no 
tin efecto. Igualmente si un 
specialista ta bisa cu e trahado 
no por traha, pa SVb e no tin 
efecto tampoco. “E unico ca- 


minda cu tin efecto, e unico 
autoridad riba e tereno aki pa 
cu e seguro di malesa y ac- 
cidente, ta e dokter di control 
di SVb.” 

P’esey e ta considera impor- 


tante cu den caso cu spe- 
cialistanan tin un opinion 
y tambe dokter di cas tin un 
opinion, pa nan suministra 
SVb su dokternan tur infor- 
macion necesario. Pa asina e 
dokter di control di SVb por 
tene cuenta cu esaki den su 
evaluacion. 

Caso den corte 
Manera Bon Dia Aruba a 
skirbi den su edicion di ayera 
riba caso unda e compania a 
dicidi di kita e trahado como 
cu el a nenga e instruccion di 
e dokter di empresa. Mien- 
trastanto SVb a considera e 
trahado incapacita pa traha. E 
trahado a bay corte y el a gana 
su caso. 


Atraco arma na Joy supermarket 


ORANJESTAD - Dialuna 
anochi na Joy supermarket 
den Kamerlingh Ónnestraat 
a sucede un atraco. Aki ta 


unda tres persona desconoci 
cu cara tapa cu arma di can- 
del a drenta e supermarket y 
comete atraco. Nan a agredi 


e dama cu tabata como cahera 
cu e cabo di arma na su cabes. 

Dos di e atracadonan tabata 


tin cara tapa y pechi bisti y 
e otro tabata tin un zonnebril 
bisti cu pechi. Nan a logra bay 
cu mas o menos afl 1000,- y a 


bandona e sitio na pia. 

Atraco team a presenta na e 
sitio pa asina haci un inves- 
tigacion. 

E ditorial 

Derame ta mustra nos vulnerabilidad 

Nos tin suerte, atrobe 


Aunke nos a keda afecta pa e consecuencianan 
di e derame di petroleo na Trinidad & Tobago, e 
prome noticianan ta mustra riba un daño na nos 
costa manehabel. Menos mal, e por tabata bas- 
tante mas serio. Banda di sinti alivio, e ta pone 
nos reflexiona atrobe riba e fragilidad di e mod- 
elo economico cu ta duna gran parti di nos di 
come. Di mes caba cu mantene mas di 100.00 
hende haciendo Aruba nan hogar, riba su mes 
caba ta parce un obra di arte, riba un isla cu poco 
recurso natural. Realmente nos ‘core business’ 
ta invita hende bin cerca nos. Nan ta bin keda 
un siman, talbes dos, nan ta come, bebe, drumi, 
y... disfruta di loke nos isla tin di ofrece. Y parti 
grandi di loke nos tin di ofrece, ta simplemente 
e isla, cu tur cos bon y malo. E tarea anto en 
principio ta masha simpel: mantene loke ta bon, 
drecha loke no ta bon! 

Lamentablemente den practica esey no ta resulta 
asina facil. Na Aruba nos ta resulta di ta bon den 
‘crisis management’, pero nos ta faya den plani- 
ficacion. Na e momento cu un problema mane- 
ra e derame actual presenta, e ta saca lo miho di 
nos. Tur hende ta preocupa y esunnan clave den 
e asunto casi no ta drumi. Mirando e magnitud 
di e problema, nos ta kere cu nos autoridadnan 
lo bay haci un bon papel minimalisando e efec- 
tonan dañino di e desaster aki, cu nos no por 
yama natural, pasobra ta man di hende a causa e 
problema aki, na mil kilometer di nos costa. Ta 
di spera cu por mantene e consecuencianan na 
un minimo y por pone e incidente aki nos tras. 
Naturalmente tur esaki ta un bon ocasion pa nos 
mandatarionan luci como persona cu ta ‘hands 
on’ y ta gara e toro na su cacho. Y como cu ta 
den campaña, miho ainda. Pero esey no ta nin- 
gun problema; problema lo ta si no haci nada, y 
esey ta algo cu sigur no por bisa. 

Pero despues, con nos ta sigui, despues di de- 
mostra nos habilidad den crisis? Lo no ta bon 
pa nos tuma e oportunidad pa realmente cum- 
insa avansa den e trabao duro, casi invisibel di 
tur dia, e trabao cu pa un gran parti no tin nada 
espectacular aden, pero cu ta importante pa nos 
por enfrenta tur reto asina, di cual algun ta hopi 
mas clave pa nos sobrevivencia den e añanan cu 
ta bin. Nos preocupacion pa mantene nos na- 
turaleza intacto no mester bin dilanti solamente 
na e momentonan aki, pero mas ainda dirigien- 
do e departamentonan concerni di tal manera 


cu nos ta cuminsa mira un maneho integral y 
consistente. Percurando pa e leynan necesario y 
percurando tambe pa e profesionalnan adecua 
pa implementa esaki. Cu otro palabra: crea e 
esfuerso structural unda ta normal pa traha di 
cierto manera. Un ehemplo recien: si tabatin 
un maneho structura, lo no tabatin destruccion 
di mata na Rooi Lrances, ni riba e tramo di e 
ringweg banda di aeropuerto. Un simpel pre- 
gunta: DOW tin den nan servicio un ingeniero 
specialisa den conservacion di paisahe? No, pero 
no pasobra no tin hende cu e capacidadnan pro- 
fesional actualmente na Aruba, y naci y lanta aki 
mes... 

E problema ta cu den tur e papiadera di sos- 
tenibilidad y ‘berde’, te awe e servicio publico 
aki ta parce mas interesa den tramita permiso, cu 
den realmente asumi nan responsabilidad den e 
tarea aki. Pero no ta solamente eynan falta hopi. 
Nos tin un departamento di Naturalesa y Medio 
Ambiente cu no ta haci loke nan mester haci, 
cu consecuencia cu riba varios tereno nos no 
tin legislacion ambiental drechi, corda pa tin un 
aparato adecua pa implementa esaki. Cu esaki 
nos ta critica e funcionarionan? No, nos tambe 
sa cu den e asuntonan aki ta ‘dream team’ di 
ministro ta ‘call the shots’. Y nan no ta interesa 
den tur e trabao duro, haci casi anonimomente 
durante añanan. 

Ta nan ta interesa den e exito rapido, percuran- 
do pa e camaranan ta semper disponibel pa pinta 
un imagen di diligencia y efectividad, mientras 
cu e trabao cu nos mester y nos kier, no ta keda 
haci. Asina nos ta yega na otro periodo di ocho 
aña, sin nada positivo di conta di un di e prob- 
lemanan mas grandi ambiental cu nos tin, cu 
ta e maldito dump na Parkietenbos, y ademas 
e cincuenta buraconan den cara di Aruba, yena 
cu sushi di tur tipo. Despues di tanto aña, nos 
mester tin pasenshi y duele di nan, pasobra nan 
ta c bezig’... 

Nos no sa cu kico nan ta 'bezig’, pasobra de paso 
nan a lubida tambe cu no por start un refmeria, 
atrobe, sin legislacion ambiental. Pero ta parce 
cu segun nan c nos ta bay hacie na caminda’... 
Di aña 2012 cu e planta ey a cera, nan no por a 
traha riba e leynan necesario? Si nan ta honesto 
cu nos, nan ta bisa cu e no ta un prioridad po- 
litico. Ora e asunto di e derame aki keda atendi, 
nos ta mira un cambio den e otro asuntonan aki? 

Fiscalia di Honduras a habri un 
investigacion pa 4 morto den final di futbol 

HONDURAS (PuenteLibre).- Un multitud di fanatico a 
purba drenta na Stadion Nacional di Honduras, pa asina 
mira e wega final entre Motagua y Honduras Progreso, 
suceso cu a origina un avalancha humano, cu a laga un 
saldo di cuatro hende morto. 


Diadomingo pasa a tuma 
lugar e wega fmal na Stadion 
Nacional di Honduras, ca- 
minda tabata hunga Motagua 
y Progreso, pa asina dicidi e 
titulo di e torneo di clausura. 

Miles di aficionado a purba 
di drenta cu forsa den e sta- 
dion, y e suceso a ocasiona 
cu tur hende a cuminsa huy 
lihe di e sitio, y nan tabata 
pasa un riba otro. 

E saldo tabata 4 morto y 25 
hende herida, pa asfixia o cu 
masha fractura. 

Prome cu e partido, polis a 
core cu tur hende cu tabata 
pafo di e stadion di Tegu- 
cigalpa cu gas lagrimogeno, 
suceso cu a provoca e huida 
di hopi aficionado” , Miguel 
Osorio, vocero di Hospital 
Escuela Universitaria a spli- 



ca. 

Entre e victimanan tin un 
baby cu tabata den bariga di 
su mama cu a muri. 

E1 a keda cu hopi golpi riba 
su curpa. 

E victima mortal a inhala gas, 


nan a cay na suelo y a keda 
trapa pa e otro hendenan cu 
tabata purba di huy for di e 
lugar di e suceso”, un vocero 
a splica. 

Polis a denuncia cu organ- 
isadonan a bende mas carchi 
cu e cantidad autorisa, y esey 




por ta e causa di e tragedia. 

“E stadion tabata totalmente 
yen, mientras cu pafo tabatin 
hopi persona wardando pa 
drenta cu un carchi den nan 
man. E hendenan a rabia ora 
cu nan no a logra drenta,” 
polis a informa den un co- 
municado. 

Motagua a gana 3-0 pero 
riba Twitter e presidente di 
e club, Eduardo Atala, a bisa 
cu nan “ no tin nada pa cel- 
ebra, pasobra a tuma lugar un 
tragedia den e stadion”. 



Ehercito di Liberacion Nacional (ELN) 


Gobierno Colombiano y ELN 
a cuminsa cu di tres siman 
di dialogo di paz na Ecuador 

COLOMBIA (E1 Tiempo).- E delega- 
cion di gobierno y di gueriya di ELN a 
cuminsa dialuna e di tres siman di e se- 
gundo buelta di conversacion di paz, cu 
ta tuma lugar na Quito. “#Delegacio- 
nELN cuminsa di tres siman di segundo 
ciclo di mesa di conversacion Eln-Gobi- 
erno”, e grupo gueriyero a publica riba 
su cuenta na Twitter. 


E delegacion di gobierno y di ELN a cuminsa dia 17 di mei 
cu a pasa, cu e di dos buelta di dialogo na un lugar cerca di e 
capital di Ecuador. 

Un dia prome cu e inicio, varios representante di e dos sec- 
tornan a mustra nan optimismo anticipando e segundo ciclo 
di conversacion cu por yuda sociedad civil cu terminacion di 
e conflicto. 

Presidente di Ecuador, Lenin Moreno, cu a sinta como pres- 
idente diaranson cu a pasa, a ratifica su compromiso y apoyo 
di e negociacion publico di paz, pa asina gobierno di Colom- 
bia y ELN por habri un proceso di dialogo cu ta dirigi na caba 
cu tur enfrentamento cu Colombia ta bibando pa mas di 52 
aña. 


Decenas di hende damnifica y un 
adolescente a desaparece despues 
di yobida fuerte na Guatemala 


Guatemala (BioBio).- 
Un hoben a desapa- 
rece ora cu el a cay 
den un riu, y decenas 
di damnifica, ta e sal- 
do di e yobida y bien- 
to fuerte, cu a afecta 
Guatemala durante 
ultimo 24 ora, asina 
Proteccion Civil a in- 
forma 


E adolescente a cay diasabra 
anochi na riu Platanitos, na 
poblado di Villa Nueva, cerca 
di capital di Guatemala. Te 
na e momento aki e buskeda 
no a duna ningun resultado, 
p’esey e adolescente ta con- 
tinua registra como desapa- 
reci, David de León, vocero 
di Coordinador pa reduccion 
di desaster (Conred)a splica. 

E vocero a splica cu diado- 
mingo e cuerpo di rescate a 
activa e buskeda di nobo y 
awor nan ta buscando riba e 


lago di Amatitlan, den cual e 
riu ta termina. 

Ademas nan a raporta 14 cas 
cu hopi daño na nan dak, pa 
motibo di biento fuerte cu ta 
afecta e centro urbano di e 
pueblo di Santa Ana, na de- 
partamento di Peten na fron- 
tera cu Mexico y Belice. 

E funcionario di ekipo di res- 
cate y proteccion civil a bisa 
cu nan tin informacion to- 
cante un riu cu a desborda y 
a afecta 80 cas na localidad di 
Las Brisas, La Blanca, na de- 
partamento di San Marcos, 
na frontera cu Mexico. 

Temporada di yobida na 
Guatemala a cuminsa na luna 
di mei y lo caba na novem- 
ber. Cada aña e temporada di 
awasero ta laga hopi hende 
morto den suceso tragico. 
Aña pasa como 15 persona a 
muri durante temporada di 
awasero. 

Ministro y varios politico deteni na Republica Dominicana pa caso Odebrecht 


R. DOMINICANA (InfoBae).- Temistocles 
Montás, ministro di Industria y Comercio ta un 
di 15 hendenan cu a keda deteni, manera tambe 
Andrés Bautista, ex-presidente di Senado y ac- 
tual hefe di e opositor Partido Revolucionario 
Moderno. 


lio César Valentm y Alfredo 
Pacheco, ex-presidentenan 
di Camara di diputado di Re- 
publica Dominicana. 

Esaki ta e prome accion hu- 
dicial den forma di detencion 
na Republica Dominicana, 



Otro di e hendenan deteni ta 
Victor Diaz Rua, ex-minis- 
tro di Obra Publico, Ruddy 
González, ex-diputado y 
Angel Rondón, empresario, 
medionan local a informa. 
Igualmente a keda deteni Ju- 



8 turista Venezolano rescata despues di 
permanece perdi 10 dia riba lama 


VENEZUELA (BioBio).- Un boto cu a sali for di 
Barcadera na Aruba, cu destino Puerto Nuevo na 
Guajira Colombiano, cu 8 turista Venezolano, a 
ser haya pa warda costa di armada di Colombia, 
despues cu nan a haya un raport di emergencia 
desde Curaçao. 


E boto a keda riba lama 

despues di haya un fayo na 
sistema di propulsion di e 
motonave di cabotahe di 
nomber “Maria Esther”, 
Camilo Gutiérrez, coman- 
dante di warda costa di Ca- 
ribe a splica. 

E boto a sali for di Aruba dia 
19 di mei y dia 21 di mei e 
boto mester a raporta su pase 
via Curaçao, un situacion cu 
nunca a tuma lugar y cu a 
cende un alarma pa tur auto- 
ridad. Forsa Arma di Colom- 
bia a cuminsa cu e buskeda di 
e nave. 

“Diabierna 26 di mei ano- 
chi, stacion di warda costa di 
Cartagena a haya informa- 
cion di un barco cu a tende 
e zonido di alerta di “Maria 
Esther” y inmediatamente 
a duna algun coordenado 
aproxima. Dilanti tal situa- 
cion, autoridadnan a pidi 
apoyo di un avion di forsa 
area Colombiano, cu a mira 
e boto na 200 miya nautico 
fir di linea di costa y a duna 
e coordenado exacto pa auto- 
ridad di armada Nacional,” 
Capitan Gutierrez a splica. 
Desde e base di forsa naval 
di Caribe a solicita apoyo pa 
un boto di marina mercante 
di nomber “Limari”, cu ta- 
bata cerca di e boto Maria 
Esther. E personal cu tabata 
den e boto Limari a duna awa 
y cuminda pa tur persona 
cu tabata riba e boto Maria 


pa asina alivia tur kemadura 
cu nan tabatin riba nan curpa 
y tambe pa hidrata nan curpa, 
despues di cu nan a perman- 
ece pa 10 dia riba lama. Awor 
nan a ser hiba pa Cartagena, 
caminda nan a ser atendi pa 
un grupo di dokter. 



Eshter. 

E barco ARC “7 de agosto” a 
bay te na e lugar ey, pa asina 
rescata e tripulacion. Nan a 
haya ayudo di prome auxilio, 



Banco di Seguro Social Aruba 

ANUNCIO RELACIONA CU B A 
CERAMENTO Dl SVb SU OFICINANAN 

Banco di Seguro Social Aruba SVb ta anuncia cu en conexion cu 
actividadnan interno e siguiente oficinanan: 

• Pensioenen 

• Callcenter (Notificacion di AO & AG) 

• Medische Administratie (Control Medico & Keuring) 

ta cera riba diamars 30 di mei 2017 desde 12:00 pm 

Diaranson 31 mei 2017 tur oficina di SVb ta habri na e orario 
regular atrobe. 

E ceramento no lo afecta ningun otro departamento di SVb. 


Nos ta ofrece nos disculpa pa e inconveniencia aki. 


- Ç SVb - -Seguridad pa Anjba su cQffnuniclad 


pa motibo di soborno cu e empresa di Brasil Odebrecht a 
duna na politiconn pa asina e haya contrato di obra di infra- 
structura, entre aña 2001 y 2014. 

E compania a firma un acuerdo di colaboracion cu Republica 
Dominicana, caminda e gobierno a renuncia pa procesa hu- 
dicialmente ehecutivonan di Odebrecht, pero a cambio nan 
mester paga un boet di USD 184 miyon, como tambe duna 
acceso na informacion cu por duna posibilidad di dirigi un 
acusacion contra funcionarionan di republica Dominicana. 


Forsa chavista a ataca y 
horta Henrique Capriles 


VENEZUELA (InfoBae).- Agente di Guardia 
Nacional Bolivariano (GNB) a ataca y horta 
di Henrique Capriles, durante un manifesta- 
cion cu a tuma lugar dialuna na autopista 
Francisco Fajardo, Caracas. 



E gobernador di estado Miranda a ser auxilia 
pa su ekipo di trabao, el a ser ataca cu gas lac- 
rimogeno, cu a afecta su wowo severamente 
durante varios minuut. E opositor a denuncia 
riba Twitter cu el a ser ataca , mientras cu tam- 
be efectivo di guardia nacional a horta su perte- 


nencian- 

an. 

Den otro 
hornada 
di repre- 
sion di e 
regimen 
chavista 
a keda 
herida e 
diputado 
opositor 
Carlos 
Paparoni, 
cu a keda 
incon- 
sciente 
despues di 
haya un 
golpi na 
su cabes, 
di awa cu 
tabata sali 
cu pre- 
sion halto 
for di un 
truck cis- 
terna anti- 
disturbio 
cu a tir’e 
abo na 
suelo. 


Eosy, Fast & Reliable Shipping 

Corte a dicidi ayera mainta 

Abogado Vaders por representa tanto Schotte como Cooper den mesun caso 


WILLEMSTAD - Corte a 
dicidi, cu abogado Marije 
Vaders por defende tan- 
to Gerrit Schotte como 
Charles Cooper den e me- 
sun caso. Ta trata di e caso 
Wilhelmina, den cua ta 
sospecha nan di soborno 
di un of mas miembro di 
parlamento. 

Recientemente nos a infor- 
ma, cu Ministerio Publico ta 
considera, cu no ta etica pa 
un abogado defende dos so- 
spechoso den e mesun caso. 


E pensamento ta, cu un abo- 
gado defendiendo e mesun 
sospechosonan den un caso 
lo por influencia e caso. 

Por lo tanto, Ministerio Pu- 
blico a somete e pregunta aki 
na Corte Superior. Tres hues 
a atende e caso aki. 

A dura un poco largo, pero 
ayera mainta Corto a informa 
e partidonan, cu no tin obhe- 
cion pa sra. Vaders defende 
ambos acusando den e caso 
aki. 

Un di e elementonan cu a 



hunga un rol den e decision 
ta, cu na Corsou den nos 
sistema tin un principio cu un 
hende ta liber di scoge e abo- 
gado di su preferencia. Esey 
ta un principio fundamental 
cu no por torno ne, asina e 
tres huesnan a conclui. 

Pa loke ta trata e caso mes, 
e investigacion ta sigui tur 
cu tin. Den e caso a haci en- 
tradanan hudicial na cas di 
e dos politiconan. A bay cu 
informacion importante pa 
e investigacion. Den e cas di 


Cooper a haya un suma di 50 
mil florin cash. 

E caso Wilhelmina ta relacio- 
na cu denuncianan cu e par- 
lamentario di MAN, Yaél Plet 
a haci den direccion di e dos 
politiconan den sentido cu 
nan a haci intento pa cumpr’e 
pa asina e bandona MAN y 
bolter cu su asiento pa e otro 
bloke. 

Plet a denuncia e caso na 
autoridadnan cu a ordena 
Landsrecherche cuminsa un 
investigacion. 


Costa di Corsou tambe lo por sufri daño di manchanan 

di zeta cu ta drif den lama 



WILLEMSTAD - Un falta 
di comunicacion a mani- 
festa entre e diferente 
ministerionan pa loke ta 
trata e potencial peliger 
cu manchanan di zeta na 
Corsou. 

E ministerio encarga cu asun- 
tonan maritimo (WRP) a 
saca un comunicado for di 
diasabra, indicando cu a tuma 
nota di e situacion. Ayera no- 
chi laat, e Ministerio di Sa- 
lubridad Publico, Naturalesa 
y Medio Ambiente (GMN) 
a saca su mes comunicado 
bisando cu tin un peliger se- 
rio. 

Minister nobo di GMN Suzy 
Camelia-Rómer a informa 


despues cu el a hura ayera 
mainta, cu tin atencion pa 
e situacion y cu e no ta uno 
facil. Ta diferente aspecto 
mester tene cuenta cu ne. Lo 
tin un reunion special awe di 
conseho di minister pa anali- 
sa e situacion, asina el a bisa. 
Ayera nochi laat e Ministe- 
rio a informa, cu diamars 
dia 23 di april ultimo a surgi 
un accidente na e compa- 
nia petrolero di Trinidad 
Petrotrin y segun informa- 
cionnan alrededor di 300 bari 
di fuel oil a bay lama. For di e 
tempo ey manchanan di zeta 
ta drif den lama y a yega par- 
tinan di Costa di Venezuela y 
Boneiro y awor tambe Klein 
Corsou. 


Na Corsou, Ministerio di 
Salubridad Medio Ambiente 
y Naturalesa a activa e tim 
di incidente cu ta monitor e 
situacion na tera. Un adver- 
tencia ta bay pa esunnan cu 
ta frecuenta costa, haci uzo di 
costa of lama y piscadonan pa 
tene cuenta cu posibel pres- 
encia di manchanan di zeta 
den lama. 

Como e zeta tin basta dia ta 
drif den lama su structura a 
fragmenta di tal manera cu 
e ta drif bou di awa y ta hopi 


dificil mir’e y tuma medidan- 
an eficiente. Esaki ta pone cu 
ta casi imposibel pa evita cu 
partinan di e zeta aki lo por 
yega nos costa. 

Ministerio di Salubridad Me- 
dio Ambiente y Naturalesa ta 
den contacto permanente cu 
otro ministerionan y servi- 
cionan y ya a forma diferente 
tim pa posibel limpiesa di ar- 
eanan cu lo por keda afecta. 
Anteriormente Direccion 
Maritimo (MAC) cu ta cay 
bou di e Ministerio di In- 
frastructura a informa, cu e 
banda Zuid Oost di Klein 
Corsou ta levemente susha 


cu zeta. Esaki ta loke Auto- 
ridad Maritimo di Corsou ta 
informa, siguiendo e infor- 
macion di diasabra 27 di mei. 
Carmabi ta haci investigacion 
di e zeta, pero probablemente 
ta trata di e mesun zeta cu ya 
caba a susha costanan di Bo- 
neiro y Venezuela. 

Ta trata aki di un crudo pisa 
cu tin algun siman caba ta 
drif den lama, loke a ocasiona 
cu el a fragmenta y cu e ta drif 
den pida pida bou di awa. No 


por mir’e riba superficie di 
lama y tampoco ta posibel pa 
destrui e zeta riba lama. No 
ta conoci ainda kico ta e com- 
posicion di e zeta cu a haya 
na Klein Corsou, pero por lo 
general por bisa cu hende tin 
cu evita pa drenta den con- 
tacto cu e tipo di resto di zeta 
asina. 

MAC ta sali for di e principio 
cu e restonan di zeta tambe lo 
afecta e costanan di Corsou. 
P’esey ta pidi instancianan 
concerni y publico en gen- 
eral, pa keda cauteloso. No 
ta trata aki di cantidadnan 
enorme di zeta, pero no ta 
conoci tampoco actualmente 


unda e zeta ta y con grandi e 
problema ta. 

Ta pidi entre otro hotelnan, 
scolnan di sambuyamento 
y doñonan di empresanan 
cant’i lama, pa avisa hende cu 
ta haci uzo di lama tocante e 
posibilidad di zeta den awa 
y pa duna instruccion pa no 
mishi cu e zeta y tuma con- 
tacto mesora cu autoridadnan 
na Fort Nassau, RCC Ward- 
acosta of Carmabi, ora ta se- 
ñala zeta. 

MAC ta sigui e situacion di 
acerca hunto cu autoridad- 
nan local y esunnan na Bo- 
neiro y Aruba. Pa medio di 
e diferente medionan di co- 
municacion di Ministerio di 
Trafico, Transporte y Comu- 
nicacion, ta sigui informa ora 
ta necesario. 

Te ainda no tin niun motibo 
pa drenta panico y ta pidi 
medionan di comunicacion 
local pa enfatisa esaki ora ta 
informa publico. Tambe ta 
importante pa splica turistan- 
an pa keda trankil y cu no ta 
trata di un incidente local. 
Autoridadnan den region ta 
monitor e situacion y ta keda 
den contacto estricto cu otro, 
asina e Ministerio ta bisa. 
Awe mainta Defensa di Hu- 
landa a cuminsa yuda pa 
limpia na Boneiro. Tambe 
lo duna asistencia na Aruba 
y Corsou. Na Boneiro 30 
miembro di Defensa cu paña 
special ta duna asistencia pa 
limpia e sobra di mancha di 
petroli na e isla. 

Na Aruba tambe a haya man- 
chanan di petroli y a pidi yu- 
dansa militar. Na Corsou ta 
haciendo uzo di un drone 
den e area di St. Jorisbaai 
(Chincho) relaciona cu e de- 
saroyonan. Cu e informacion 
cu acumula, lo por traha den 
forma mas dirigi. 

Menasa di bom 
a bordo 
di JetBlue na 
aeropuerto 
di St. Maarten 



PHILIPSBURGH - Ca- 

mindanan cu ta conduci pa 
Princess Juliana Internation- 
al Airport St.Maarten tabata 
cera diasabra ultimo, rela- 
ciona cu un melding di bom 
riba e vuelo di JetBlue flight 
B677, procedente for di Bos- 
ton. Polis a ricibi e menasa 
di bom, den careda di 2or di 
merdia. 

Suzy Kartokromo, hefe di 
Merkadeo di Aeropuerto y 
Servicio pa cliente a bisa, cu 
mesora a manda personal di 
emergencia pa aeropuerto, 
caminda cu e autoridadnan 
local cu tabata haci e inves- 
tigacion, tabata asisti pa rep- 
resentantenan dje aeropuer- 
to. 

“Den interes di e siguridad 
di tur hende envolvi, a isola 
e avion na e parti oost dje 
aeropuerto”,asina Kartokro- 
mo a bisa. 

Abaha e pasaheronan for dje 
avion y hiba nan na un area 
sigur, caminda cu a ‘screen’ 
nan. No a tene ningun hen- 
de, pa mas investigacion. 

“Un team local di inves- 
tigacion a conduci e inves- 
tigacion a bordo di JetBlue. 
E control a dura algun min- 
uut”, segun Kartokromo. “E 
autoridadnan a duna e avion 
liber y resumi e actividadnan 
na aeropuerto”. 

Debi cu e aeropuerto tabata 
cera durante algun ora, mes- 
ter a desvia varios vuelo. 

Polis ta investigando e inci- 
dente y ta spera di por detene 
esun responsabel pa e me- 
nasa di bom. 


ARUBA 



Dl NOS E TA! 



SUZUKI CLEARANCE SALE 



SWIFT 

DZIRE 

CIAZ 

VITARA 

ERTIGA 

29,750.00 

31.000.00 

37,750.00 

47,750.00 

39,000.00 

-2,750.00 

Come on! 

Let’s get down to it! 


DZmE 


VTTARA 


SWIFT 


MAY 20 th 

ON THE SPOT APPROVAL 
IN SHOWROOM 9AM - 1PM 


Arubaban 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


TA BENDE 

Piano Classico 
Chandeliers nobo, maleta, 
casita pa transporta cacho, 
surfboard, lessenaar pa mucha 
2 pida glass, 2 meter 
pa 1 meter 25 
Tel: 561 0956 


SERVICIO PUBLICO 

Se realiza trabajo de pintura y 
mantenimiento de casas. Gente 
seria y responsable.Buen precio 

Tel. 565 8198 


TA BENDE 

pa motibo di viahe, ta bende 
un auto Chevrolet Aveo 
aña 2005 motor 1.2 
Prijs Fls.4.300 negociable 

Tel: 563 7626 


TAHUUR 

Edificio di 110 m2 cu airco. 
Comparti den 1 receptie, 2 sala 
pa oficina, 1 sala pa reunión, 

2 baño y cushina, un espacio 
pa deposito y lugar di parkeer. 
Tel: 582 3773 


TAHUUR 

1 apartment di 1 camber, pa 1 
of 2 persona, inclui: awa, cable, 
gas, exclui coriente Afl. 1.200 
pa luna. Wayaca residence 
Tel. 592 9966 


TAHUUR 

un cas na Tarabana Residencia 
3 camber, 2 baño, sala comedor, 
cushina + BBQ di 
bloqui y mita baño. 
Disponibel pa 1 di July, 2017 
Tel. 563 7626 

SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


FOR RENTE 

Office space for rent 
Zuidstraat # 1A Oranjestad 
95 m2 4 rooms, 2 baths 
Awg.3.500 
Call Muna 593 4647 
www.mpgaruba.com 


SERVICIO PUBLICO 

Paraiso de Rosa 
Ta ofrece su servicio pa cuida 
hende grandi. Nos ta hende spe- 
cialisa cu pasenshi y servicial 
Tel. 566 2687/732 2590 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Auto + Hero Bieu 
ta cobra FI.35 pa tira auto biew 
afo y FI10 pa frigidaire, stoof, 
wasmashin etc 

Tel. 561 4297/561 5179 


SE ALQUILA 

una habitacion con todo incluido 
Dirección Playa (Brikstraat) 
Para más información 
llamar 

Call 564 1979 


TABENDE 

un set di copi thea di aña 1875 
pa $400 

Tel.564 4456 /5851587 


FOR RENT 

Long term. Brand new, mod- 
ern, semi-furnished Homefor 
rent with 3 bedr, 2 bath, walkin 
closet, garage, fully fenced 
$1572 P.M. FL.2.750 P.M. 
Tel. 593 8082 


TA OFRECE 

Dr. Enrique Machin 
Cirugia de Catarata, Glaucoma, 
Retina, Retinopatia diabetica 
Laser Argon, Yag Laser 
Clinica de Ojos, Maracaibo 
Tel.+58426 2673588 


TAHUUR 

1 Studio appartment semi 
muebla, baño separa, excl: 
utilidades, area trankilo 
Simeon Antonio 
Cel. 594 5576 


TAHUUR 

Apartment 1 camber, baño, 
sala, cushina. Afl.775,= 

+ 1 luna deposit. awa y coriente 
apart. Madiki67 
Tel. 593 0769 /583 2034 


TA BUSCA 

Trabajo de peluquera basica, 
depilación y cejas, 
semi-permanentes 

Tel. 740 5918 


SERVICIO PUBLICO 

Se hace blower y planchado 
de cabello y también 
keratina 

Tel. 564 4456 


TABENDE 

Gordura 

Ora bo cumpra 20 saco di 
Fls.5 bo ta haña 5 gratis. Bo 
mes mester buske 

Tel. 564 4456 /5851587 


TABENDE 

un Nissan Platina 
aña2003 color: vino tinto 
Prijs 1.800 x ta discutibel 
Tel. 592 2512 


SERVICO PUBLICO 

Ta drecha y verf tur tipo 
di imagen 

Tel. 584 2489 


SERVICIO PUBLICO 
CONSTRUCTION 

Nos ta haci tur tipo di trabow di 
remodelacion y lanta cas y ne- 
goshi, electrico, plumber, pega 
mosaico, bloki, lanta cura 
Nos ta responsabel 
Tel. 593 3141 


TAHUUR 

un tereno 435 m2, eigendom 
inclui un trailer pa oficina 
Afl.1.500,= pa luna. Tereno ta 
situa patras di Smith and Dorlas, 
na Domincanesse straat. 

Pa mas info yama na 
Tel. 592 9966 


TABENDE 

cas situa na Socotorolaan 25 
3 camber cu closet, 2 baño, sala 
comedor, cushina, porch, cura. 

Central pa tur caminda. 

Prijs taxatie rapport Aw.278.000 
Prijs pidi den man Awg. 225.000 
Tel. 593 0909 


TAHUUR 

Studio apartament semi-muebla 
situa na Noord 
Tel.561 0956 


SERVICIO PUBLICO 

Feria di Fruta 

ta invita pueblo di Aruba pa bin 
Rococo Plaza dia nan 
1+2+3+4 di Juni 
Fruta na bon prijs 
Tel.566 6295 


SERVICIO PUBLICO 

construction 

ta pega blokkie, pleister, pla- 
fond, mosaico, azulejo, vloer 
dak, cura, plafond bow dak, cas 
completo, nos ta arubiano 
y cu bon prijs. 

Tel. 661 2081 


TAHUUR 

Apartamento 1 kamber, muebla 
pa 1 of 2 persona sin yiu. 
Awa, cable, Gas, entrada priva 
y parking. Afl.1,100,- p/l 
Wayaca Residence 
Tel. 592 9966 


TAHUUR 

un one bedroom appartment cu 
pool serca di Wajaca. 

Prijs Awg. 1250 plus awg.1000 
borg. Inclui: awa, cable, internet 
1 x gas 1x pa siman limpiesa 
Exclui coriente 
Tel. 593 7366 


SERVICIO PUBLICO 

Pa tur tipo di trabou 

• Rosa tereno y lanta sushi 

• Excavacion (tambe den 
klip), pos, fundeshi, pool 

• Demolicion 
• Granito 

Tel. 593 2191 /561 7244 
594 0244 


SERVICIO PUBLICO 

ta ofrece servicio di limpiesa di 
cas of cuida mucha of 
hende grandi. 

Mi ta serio y responsabel 

Tel. 630 5880 


TAHUUR 

Una habitación con todo 
incluido en Oranjestad 
Tel. 5641979 


TABENDE 

un Cushina completo di 
Aruwood color shinishi 

Tel. 568 1465 


TAHUUR 

2 bedrooms, kitchen, din- 
ningroom & living room, 1 
bathroom, airco’s prepaid 
electricity, utilities excl. 
quiet area Simon Antonio 
Tel. 594 5576 


AB0NA PA SOLAMENTE AFL. 35,- PA LUNA Y RICIBITUR DIA B0 CORANTNAN PREFERI 

MAS GERCA Dl iO! 



Yena aki bao e siguiente informacion 


□ Cobranza na Cas. 

□ Cobranza na Trabao. 

CD Paga via Banco (Standing Order) Aruba Bank no:33266.8 

□ Paga Aruba Bank AB0 0NLINE . 

□ Paga CMB 0NLINE . 

□ Personal na ofidna di Bon Dia Aruba. 
. nPonedenBox. 

□ Tira den Cura. 

□ 3 Luna □ 6Luna □ 1 aña 


Yama na telefon: 582-7800 of manda un email na accounting<®b ondia.com 

www.bondia24.com 


Telefon 

Nomber completo: 

Adres di entrega:. 

Adres di cobranza: 

Paqo Adelanta: 

Skirbipa Drs.Marisol M.Krosendijk: 

Integridad den Cultura di Trabou, parti II 



cil, a pesar di cu niun hende 
ta wak bo realmente ta un 
stap grandi den e direccion 
di garantisa cu bo ta biba cu 
integridad. 

Integridad Externo: Esaki ta 
locual bo ta mustra na esun- 
nan rond di bo. Bo tin un 
integridad externo halto ora 
bo accionnan ta consistente 
cu bo pensamentonan y cu 
locual bo ta bisa. Si bo ta bisa 
un cos, pero bo accionnan ta 
bisa algo otro bo tin mas tra- 
bou pa haci. 

Integridad di Imagen: Mes- 
cos cu integridad externo 
esaki ta e imagen di bo inte- 
gridad. Porta di berdad exter- 
namente bo por ta mustra ac- 
cionnan corecto y bo ta tuma 
e caminda corecto, pero bo 
por pensa di haci e accionnan 
aki di otro manera? Bo ta lag- 
ando bo imagen habri pa in- 
terpretacion? Hende tin hopi 
imaginacion. Ora nos no ta 
compronde algo, nos ta hopi 
lihe den haci suposicionnan 
y forma creencianan di dicon 
algo ta pasando. Percura pa 
bo integridad di imagen ki- 
ermen asegura cu niun di bo 
accionnan of palabranan por 
wordo duna e interpretacion 
ekiboca. 


Pa nos corda un rato e arti- 
culo di siman pasa, ban reca- 
pitula kico ta nifica tin inte- 
gridad: 

Cu bo accionnan ta consis- 
tente cu bo palabranan; 

Cu hende por confia den bo, 
cu hende por depende di bo y 
cu bo ta honesto; 

Cu bo ta comunica honesta- 
mente y habri; 


Cu bo tin balornan apropia y 
comportacion cu ta refleha e 
balornan aki; 

Y cu bo por admiti foutnan y 
no tin miedo pa mustra cu bo 
ta worry. 

Tres Forma di Integridad 

Segun e meneer Dan Coug- 
lin kende ta reconoci riba e 
area aki tin tres tipo di inte- 
gridad: 

Integridad Interno: Esaki ta 
bo integridad na e nivel mas 
profundo. Bo integridad ta 
djis pa show pasobra e ta 
mustra bon, of di berdad bo 
ta biba bo bida cu integridad 
den mente? Integridad In- 
terno ta tocante ta capaz di 
haci lo corecto, hasta ora niun 
hende no ta wak y maske bo 
no haya credito pa haci esaki. 
Haci locual ta corecto, maske 
e por parce e opcion mas difi- 

Antisocial a kibra drenta den deposito di Moises de Marchena 



SABANABLANCO-Dia- sona scucha desordo ta bin Marchena na Sabana Blanco. kibra drenta via un bentana 
domingo anochi laat un per- for di e deposito di Moises de A constata cu tin persona a pa horta na e deposito. 


Di biaha a raporta na Polis 
unda patruyanan a yega rapi- 
damente na e sitio. 

Polisnan a rondona e luga y a 
haya un porta habri y a dren- 
ta paden pa tira un bista si ta 
topa cu ladron. 

Posiblemente e ladronnan 
aki a bandona e sitio prome 
cu polis a yega y sconde den 
scuridad den bisindario. 



Motociclista herida den accidente contra 
un auto na Saliña Cerca 

SALINA CERCA -Diasa- Sunny Supermarket un auto scooter blanco ta biniendo di 
bra anochi riba e caminda Kia Óptima oro a bay subi nort. 
di Saliña Cerca net dilanti caminda y no a ripara cu un 




Hoiidayitm 

Resort 


J.RUBA 


HOLIDAY INN RESORT ARUBA AN AFFILIATE OF 
THE INTERCONTINENTAL HOTELS GROUP SEEKS 
APPLICANTS FOR THE FOLLOWING POSITION: 


- FRONTDESK AGENT 

- BARTENDER 


Requirements: 

Experience is a must 

Must be able to speak English and Spamsh 
( )utgoing personality 


lf you are interested, please apply by e-mailing your resume 
tohirahr.applications@ihg.com or apply in person at the Human 
Resourccs Department between 8:00 a.m. - 4:00 p.m. 


E chauffeur di scooter a 
spanta y slip lastra riba ca- 

minda y dal den e auto. E chauffeur a ricibi rasca na pia. Polis tambe a tuma datonan. 

Ambulance a atende cu ne. Daño material ta minimo. 

Pareha a bay bebe den bar y no kier a paga 
cuenta a keda deteni 

BUSHIRI - Diadomingo 
anochi polisnan di Oranjes- 
tad a presenta na e bar cu tin 
na Bushiri unda un pareha a 
dicidi na bay bebe den e bar 
y ora e cuenta a pasa 200 flo- 
rin y momento pa paga nan a 
cuminsa bira falso. 

Te hasta segun informe e 
homber lo a menasa cu arma 
di candela a pone cu polisnan 
a bay na un extra control riba 
e homber y den su auto. K9 
unit a presenta y cu e cacho 
special a rista den e vehiculo 
y polis a laga confisca e auto 

Polisnan di Santa Cruz a haya plantacion grandi 
di marihuana na Macuarima 


MACUARIMA - Dia- 
domingo anochi patruya di 
Santa Cruz a haya informa 
cu lo tin un plantacion gran- 
di di marihuana na un cas na 
Macuarima. 

Na e sitio e oficialnan a con- 
stata cu ta basta pochi mata 
di marihuana, a yama depar- 
tamento narcotica, y demas 
recherche pa presenta y tuma 
nota di e caso. Cu pickupnan 
di Polis y dog catcher a hiba 
e plantacion aki warda pa 
despues keda destrui. 




Motociclista a accidenta drenta mondi y keda herida 




SABANA BASORA 

NOORD - Diadomingo 
anochi riba e caminda di Sa- 
bana Basora Noord pa Pos 
Chikito un homber riba 
brommer a perde control 
drenta mondi. 


E1 a resulta herida unda su 
mes a sali for di e mondi polis 
a presenta y a solicita ambu- 
lance debi cu e homber taba- 
tin sla na cabes. Paramedico 
na e sitio a atende cu e vic- 
tima. 


Peaton 
femenino a 
crusa caminda 
dal riba un 
auto altura di 
Marriott Hotel 

PALM BEACH - Dia- 
domingo anochi dilanti di 
Marriott Hotel un turista fe- 
menino a yega crusa caminda 
sin paga tino y dal contra di 
un Chevrolet Aveo. 

E dama turista a bula cay riba 
e windshield pa despues cay 
abou y resulta herida. Polis a 
presenta di biaha na e sitio pa 
tuma datonan y paramedico 
di ambulance a presenta pa 
atende cu e victima herida y 
keda transporta pa hospital. 
Por a tuma nota cu e caminda 
dilanti Marriott Hotel ta sin 
luz, y esaki sigur a hunga un 
rol tambe cu auto a dal hen- 
de. 

Pronostico di tempo 


Tempo: 

Parcialmente nubia cu chens 
pa un awasero breve. 
Temperatura maximo 33 
grado Celsius y temperatura 
minimo 28 grado Celsius. 
Solo lo baha awe nochi 
07:01pm y lo sali mañan 
mainta 06:13am. 


Biento: 

Modera te basta fuerte for 
di direccion oost; forsa 4 te 
5 (20 te 39 km/ora, 11 te 21 
nudo). Den dia fuerte te duro 
den rafaga; forsa 6 te 7 (40 te 
61 km/ora, 22 te 33 nudo) 


Situacion general di tem- 
po: 

Humedad presente den 
nivelnan mas abou di at- 
mosfera regional lo pone cu 
temporalmente mas nubia 
por forma den nos area. Pa e 
motibo aki por spera un awa- 
sero breve, specialmente den 


oranan di marduga y mainta 
trempan. 

Condicion di lama: 

Olanan di lama lo ta for di di- 
reccion oost cu haltura di 4 te 
localmente 6 pia. 

E olanan di mas halto ta na 
costa noordwest di nos isla. 



Advertorial 

Aruba Bank ta sostene grupo di Scout St. Paulus-Michael 

pa logra nan meta 




ORANJESTAD - Aruba 
Bank no ta sostene solamente 
actividadnan deportivo, pero 
actividadnan social y carita- 
tivo. Grupo Scout St. Pau- 


lus-Michael a organisa un 
proyecto pa recauda fondo 
pa cumpra instrumentonan 
di drum y brass pa e grupo 
su drum band y pa cu esaki 


Aruba Bank a yuda nan pa 
logra e meta. 

Grupo Scout St. Paulus-Mi- 
chael tin 34 aña di existencia 
y nan ta siña muchanan di 4 



aña te cu 18 aña habilidad, 
norma y balornan cual lo 
contribui na e formacion di 
nan pa nan ta un persona util 
y responsabel pa nan famia y 
Aruba. E lidernan di grupo 
ta percura pa desaroya algun 
area di e muchanan haciendo 
uzo di e metodonan di Scout 
cu ta uzando pa 108 aña. 
Aruba Bank ta contento 


di sostene un meta asina 
aki pasobra e desaroyo di 
muchanan pa ta personanan 
educa, responsabel y cla pa 
yuda ta importante. Musica 
ta forma parti di e desaroyo 
di muchanan y p’esey Aruba 
Bank a sostene Grupo Scout 
St. Paulus-Michael cu nan 
meta di cumpra instrumento 
pe grupo di drum band. 



Support the 

Aruba Donkey Sanctuary 


With just 33 cents per day /10 florini a month 
you will become a much-apprectated partici- 
pant of our new sponsoring program SAD.. 

ARTJBA(3i 

!*ri 

Please help us and sign up. 

) 

Call 593 2933 or surf to www.arubandonkey.org 

Muchanan feliz y contento a Ricibi na Misa di Paradera 




SWIMWEAR 


e aña escolar 2017 diasabra 
cu a pasa a toca turno na e 
alumnonan di Maria Gorreti 
School. 

Un misa masha bunita canta 
pa asina e muchanan por a 
Ricibi e sacramento di Prome 
Santa Comunion den com- 
paña di nan mayornan, maes- 
tra y maestro nan di scol. 

For di tempran mainta a 


cuminsa cu preparacion pafo 
di scol pa asina tur e muchan- 
an cu a Ricibi cana hunto pa 
asina drenta misa. 

Caminda cu Pastoor Toty a 
duna un bunita splicacion 
di e nificacion di kico ta e 
Prome Santa Comunion pa 
despues sigui cu e ceremonia, 
y asina tur muchanan presen- 
te a celebra nan Comunion 
en grandi. 


ORANJESTAD - Ricibi- 

mento a yega na su fin pa 


“no$ orguyo„AArubQ f s pride" 

shopping • dining • night life • movies • liquid fire works 


WELCOMES 


ST O RES 

OPEMING HOURS 

Monday thru Saturday 

Wamto Wpm 

Svndays 
Spm to Wpm 


NOW OPEN! 

FREE Parking till 12pm on weekdays & 5pm on weekends 

Paseo Henencia Shoppinq Center «J.E. Irausquin Blvd 382-A * Palm Beach, Aruba 


n @ Yd iiiWiH 

#paseohQrencia 

Divi a organisa un Feria Cultural 




EAGLE - E Conseho di 
Mucha, un iniciativa di 
Prinses Laurentien di 
Hulanda, a bishita Divi 
Resorts riba un asina 
yama “fact-finding mis- 
sion” recientemente. 

E iniciativa ta duna muchan- 
an e chens di tin algo di bisa 
y ta visibel den e proceso di 
tuma decision den nan pais, 
y ta permiti organisacionnan 
di mira nan mes for di e per- 
spectiva di muchanan. 


E delegacion di Conseho 
di Mucha a laga un rapport 
atras sugeriendo cu e com- 
pania mester tuma e tempo 
pa celebra cooperacion mas 
hopi, y promove e diver- 
sidad inmenso di e herencia 
cultural di Divi su emplead- 
onan. E muchanan tabatin 
rason. Divi Resorts ta duna 
trabou na 33 nacionalidad, 
cual ta haci e compania un di 
e companianan mas diverso 
riba e isla. 

Diabierna ultimo, un Feria 


Cultural na Alhambra Ball- 
room a presenta un arco iris 
di zonido, imagen y sabor, 
unda cu 12 di e compania 
su nacionalidadnan a celebra 
nan cultura via cuminda, 
musica, arte y baile. 

E ballroom completamente 
yen a conta cu e cuminda di 
Aruba, Filipinas, Colombia, 
Venezuela, Haiti, Guyana, 
Hulanda, Mexico, Repub- 
lica Dominicano, Jamaica, 
y Peru, ademas di presen- 



tacionnan increibel di baile 
di gruponan folklorico y 
presentacionnan cultural di 
Haiti, Republica Dominica- 
no, Grenada, Peru y Colom- 
bia, incluyendo bailadonan 
carnavalesco di Aruba. 

Nico Conor a hunga su steel 
pans na e entrada di e evento, 
Angela Flores a toca e violin, 
y un brass band local a bishi- 
ta e evento pa participa den e 
parada fmal espectacular. 

Director Gerente Alex 


Nieuwmeyer tabata comple- 
tamente contento cu e ambi- 
ente festivo y aprecio mutuo 
cu a wordo demostra pa cada 
cultura participando den e 
evento. E1 a priminti un Feria 
Cultural mas grandi y miho 
pa otro aña, den e oranan di 
anochi, bou di e streanan cu 
mas nacionalidad ainda. 

E atardi a conta cu Tabitha 
Fecunda, Gerente di Mer- 
cadeo & Promocion di Isla 
pa Divi Resorts, como em- 
cee. Tabitha tambe a produci 
un tremendo video pa habri 
e evento, den cual cada un 
di Divi su nacionalidadnan a 
aparece riba e pantaya, ripit- 
iendo e mantra “I am Divi.” 
E efecto di solamente un fra- 
se ripiti pa 33 diferente per- 
sonalidad a presenta e men- 
sahe di un identidad com- 
parti y e unidad di metanan, 
siguiendo e sugerencia duna 
pa e Conseho di Mucha, 
esta di promove e diversidad 
inmenso di e herencianan 
cultural di Divi su emplead- 
onan. 

Ultimo anochi di Soul Beach yen di ambiente y energia 

/A 'T^ODUCING 


ORANJESTAD - Diadomingo anochi tabata e ultimo 
anochi di Soul Beach Music Festival 2017. Durante e 
anochi aki tabatin presentacion di e banda NBO di Aru- 
ba, sigui pa Stockley y pa cera e anochi Mary J Blige. 
NBO a duna un tremendo presentacion y esnan cu tabata 
presente di comienso di e show a disfruta di e musica lo- 
cal. Despues Stockley a presenta cancionnan di su album 
nobo cu lo ta riba mercado dia 23 di juni awo. E presen- 
tacion aki a pone un ambiente mas romantico y suave. 

Pa cera e anochi, Mary J Blige a duna un tremendo show 
yen di energia. E1 a canta su hitnan di tempo el a cuminsa 
den industria na 1992. Publico a disfruta y a canta pareu 
cu ne, cual Mary J a keda encanta cu ne. 

E fm di siman di Soul Beach Music Festival 2017 a ter- 
mina cu un tremendo ambiente cu un publico grandi, 
cual ta duna e indicacion cu un biaha mas e festival tabata 
un exito. 

Resultado Curaçao Challenge 




CORSOU - Aruba Windracers 
Club ta informa comunidad Aru- 
bano di e resultadonan di e com- 
petencia cu a tuma luga weekend 
cu a pasa unda nan a representa 
Aruba na e Curaçao Challenge y 
siguientemente nan resultadonan: 

Slalom 16 aña + na le luga: Aron Et- 
mon (Curaçao), 2do luga: Milan Giel- 
ingh (Curaçao) y 3er luga: Melvin van 
der Linde (Aruba). 

Slalom bou di 15 aña, na le luga: Boris 
van Noort (Curaçao), 2do luga: Faan 
Coenen (Curaçao) y 3er luga: Jaydan 
Saladin (Aruba) 

Tambe den Slalom Woman cu di 4 
luga: Carmen Geelkens (Aruba) 

Aruba Windracers Club ta felicita su 
atletanan cu nan logro y ta orguyoso di 
cada un di nan. 

Hefe di Mision Kamilah Dammers a atende e Seminario II Juegos 
Suramericanos de la Juventud na Santiago de Chile 




ARUBA - Recientemente 
Kamilah Dammers a 
keda nombra pa Comite 
Olimpico Arubano como 
e Hefe di Mision pa e di 
dos edicion di e Weganan 
Suramericano Hubenil 
2017 cu e anja aki lo tuma 
luga entre dianan 29 di 
september y 8 di october 
na e ciudad di Santiago de 
Chile, Chile. 

E Weganan aki ta habri pa 
atletanan hubenil entre 14 y 
17 aña di edad. Ya caba Ka- 
milah Dammers a atende e 
seminario organisa pa e com- 
ite organisado unda tur e he- 
fenan di mision di e paisnan 
participante tabata presente. 
Durante di e seminario a 
elabora riba diferente topico 
manera e organisacion, e de- 
portenan, e acomodacionnan 
deportivo, yegada/salida, lo- 


gistica, hotelnan oficial, ali- 
mentacion, transporte, sigur- 
idad y tur e servicionan cu nan 
lo brinda nos atletanan. Mes- 
ter bisa cu Kamilah a probe- 
cha di bishita e hotel Holiday 
Inn Vitacura unda e atletanan 
di Aruba lo hospeda durante 
dicho weganan. Segun Dam- 
mers ta un bunita hotel y e 
siguridad ta un prioridad. E 
zona en general ta un zona cu 
hopi oficina di companianan 
grandi y esaki ta haci cu e ta 
sigur den e area aki. Hunto 
cu e assistent Camila Val- 
debenito cu lo brinda e del- 
egacion di Aruba e asistencia 
necesario durante e weganan 
a logra haya un recorido y 
saca varios potret. Tambe e 
toca algun otro punto impor- 
tante manera e diferente cer- 
emonianan, uzo di diferente 
marca, prensa internacional 
y e programa cultural cu nan 


lo ofrece cada pais durante 
e weganan Hubenil. Como 
Hefe di Mision, un punto 
hopi interesante cu a resalta 
ta e magnitud di e trabou cu 
e ta tuma pa realisa y organisa 
eventonan di taya manera 
e Weganan Sur Americano 
Hubenil. 

Manera Kamilah mes a bisa 
cu como atleta hopi biaha 
bo ta yega e weganan y haya 
tur cos cla caba y mester djis 
competi. Awor den su fun- 
cion como Hefe di Mision e 
ta wak e otro banda di e me- 
daya. Mester bisa cu COA 
cu su comisionnan tecnico 
y medico hunto cu e fed- 
eracionnan deportivo cu tin 
atletanan den preparacion ta 


trahando duro pa asina duna 
un bon prestacion na dicho 
weganan. No tin duda cu 
nos atletanan lo haci un bon 
papel na Santiago de Chile. 
Actualmente tin alrededor 
di 25 atleta den 9 diferente 
disciplina ta preparando pa 


competi den e Weganan Sur 
Americano Hubenil 2017. 
E deportenan aki ta Judo, 
Taekwondo, Natacion, Tri- 
athlon, Ciclismo Mountain 
Bike, Ciclismo BMX, Ciclis- 
mo Road Bike, Tennis y Ten- 
nis di Mesa. 


RESTAURANT SPACE AVAILABLE 

The successful Carte Blanche Restaurant is moving 
to its new home in Oranjestad in a few months. 

#1 Resort on Aruba is seeking a unique restaurant 
for the space of 120 sq. meters (+ outdoor deck) 

104 rooms with high occupancy year-round 
High-end clientele - Adults Only - Non Smoking 




















BJKDUf 


DIAMARS 30 MEI 


««l DEPORIE 


Presidente di Pesas, Sr. Hugo Themen a atende congreso di International 

Weightlifting Federation 


ORANJESTAD - Riba invitacion di e federacion mun- 
dial di weightlifting IWF, e federacion di pesas local, 
Aruba Amateur Weightlifting Association lo participa 
na e IWF Electoral Congress cu a wordo teni den e ciu- 
dad di Bangkok, Thailand. E congreso aki tabata e di- 
anan 29 y 30 mei 2017. Den su calidad como presidente 
di AAWA, Sr. Hugo Themen a asisti na e congreso mun- 
dial di weightlifting. 

Mester bisa cu lo tin eleccion pa diferente puesto den e con- 
stelacion di e federacion mundial di pesas. Lo tin eleccion pa 
un directiva nobo, puestonan di comisario, comisionnan tec- 
nico como tambe medico y comite di coaching y research. 
Mester bisa cu den e IWF Electoral Congress aki tur miembro 
di Pan American Weightlifting Federation tabata t’ey presente 
y tambe tin varios candidatonan di continente Pan Americano 
a postula nan mes pa wordo eligi pa un posicion den Inter- 
national Weightlifting Federation. Ta bon pa menciona cu na 
2016 durante di e congreso electoral di e confederacion Pan 
Americano de Levantamiento de Pesas pa e periodico 2016 pa 
2020, sr. Hugo Themen di Aruba a keda eligi como un di e 
tres miembronan den e Comite Tecnico Pan Americano esaki 
cu 14 voto di e 22 votonan disponibel. 

Un danki sigur na Lotto, e Loteria di Aruba pa medio di 
Comision di Subsidio cu a subsidia e biahe di e presidente di 
pesas pa e Electoral Congress na Bangkok,Thailand. 
Cumprando weganan di Lotto, e Loteria di Aruba manera Ca- 
tochi, Big 4, Zodiac, Wega di Number Korsou, Lotto di Dia, 



Lotto 5, Mini Mega, Mega Plus y weganan ria, cambia bida di su hungadonan y na mes 
di Raspa bo ta contribui na deporte riba nos momento inverti den deporte local pa medio 
isla. Meta di e fundacion ta pa organisa lote- di donacionnan na e Comision di Subsidio. 


Tankl Leendert Girls ta Sali riba bon pia derotando Rebels 12-6 



ORANJESTAD - Campeonato HEINEKEN di Aruba 
Softball Bond dedica na dos baluarte Sra. Bertha Wolf 
Croes y Eugenio u Tan” Helder a continua den gran 
forma. Diasabra ultimo riba veldnan na Pos Chiquito 
weganan oficial di campeonato Femenino a ranca sali. 

Den un tremendo partido entre Tanki Leendert Girls vs Reb- 
els e muchanan di Rubia Ras esta tanki Leendert Girls a sa di 
seya nan prome victoria. Francheline Danies ta pone e prome 
victoria riba su nomber cubriendo 4 inning y ricibiendo rel- 
evo di Mildred Kock. Shatienne Kock por mira atras riba un 
bon actuacion pero ta keda cortico. Tanki Leendert Girls 12 
careda, 6 hit, 2 eror. Rebels un ekipo cu hopi atletanan hoben 
di San Nicolas 6 careda, 4 hit, 5 eror. Miho batiadonan pa 
Tanki Leendert Girls ta Mildred Kock 4-2, Jelitza Ras 3-2 y 
Jeritza Ras di 2-1. Pa Rebels a destaca na plato den causa perdi 
Shadifa Lewis 3-2, Zjaika Kock 3-1 y Dinouska Mauricia di 
1-1. Diahuebs awor 1 di Juni y diabierna 2 di Juni pre sele- 
cion di Aruba lo enfrenta College USA 630pm na Pos Chiq- 
uito. Diabierna 2 di Juni tambe lo tin un tremendo double 
header den AA unda Royal Power lo enfrenta Balashi Pre- 
muim cuminsando pa 715pm na Flatstone. Weekend tambe lo 
bay tin diferente wega. Pues fanaticada di softball yega tereno 
bin apoya bo ekipo preferi. Softball den pleno desaroyo. 



Are you looking for a great way fo 
spend your spare time? please surf 
to www.ambandonkey.org 


We gladly welcome volunteers wbo 
can spend a few hours, momings, aftemoons 
)r even entire days with us and work alongside 
he loveliest animals there are in the cunucusi- 
de. What could be nicer? . *. T A 


Call Desireeat 593 2933! 

Jacky van Putten POR 

Deporte na San Nicolas ta prioridad pa POR 


ORANJESTAD - San Nicolas lo 
bay ta prioridad pa partido POR. 
Den mi ramo, deporte, no ta un 
secreto publico cu nada a wordo 
haci pa nos deportistanan di pa- 
riba di brug. Aki mi no ta referi 
na solamente edificionan sino na 
e posibilidad pa brinda e opor- 
tunidad na e deportistanan di 
pueblo di San Nicolas pa practica 
nan deporte. 

Manera mi a bin ta ilustrando pa un 
bon maneho di deporte ta importante 
pa prome inventarisa loke tin antes cu 
cuminsa anuncia cu ta bay traha mas 
facilidad deportivo. Na San Nicolas 
tin facilidad deportivo cu ta bou en- 
cargo directo di gobierno/subsidia 
door di gobierno ( nr.l te cu nr.6 ) 
y facilidadnan cu ta priva ( nr.7 te cu 
nr.l 1) cu ta brinda e siguiente deport- 
enan competitivo y recreativo; 

1. Sport Centrum San Nicolas 
(SCSN) : dam, judo, tenis di mesa, 
jiu-jitsu, hisamento di peso, boxeo y 
esgrima. Pa recreacion tin klasnan di 
Zumba y ehercicio pa 50 + 

Parti mainta diferente scol ta haci uzo 
di e facilidad pa nan lesnan di gym/ 
deporte. 

2. Centro di Bario Lago 
Heights(CBL) : softball y baseball. 

3. Joe Laveist Ball Park (JLBP); 
baseball, tin un beach volleyball 
court y posibilidad pa volleyball y 
basketball. Club di atletismo ta uza e 
facilidad aki tambe pero hopi limita. 

4. Community Pool(CP); tin 
landamento recreativo y clubnan di 


natacion ta uz’e pa lesnan di natacion. 
Tambe tin lesnan den awa fitness pa 
adulto parti mainta y anochi. 

5. Gymzaal Prinses Christina 
(GPC); volleyball y basketball, varios 
scol ta uza e sala pa nan les di gym/ 
deporte 

6. Tin dos basketball court uno 
na Village y e otro na Esso Heights 
(recreation court) 

7. YMCA; tennis di mesa, arte y 
musica. tambe volleyball y basketball, 
scolnan sa uza e facilidad aki tambe pa 
les di gym/deporte, speeltuin 

8. Aruba Golf Club 

9. BMX Court na Rooi Hundo 

10. Tennis club na RooiHundo 

11. Diferente veld di baseball y 
futbol 

E problema ta! 

Nos por mira cu tin diferente facili- 
dadnan cu diferente disciplina di de- 
porte ta uza pero e facilidadnan aki 
tin problemanan grandi cu manten- 
emento y no ta adecuado suficiente. 
SCSN pa ultimo 4 aña mester a en- 
trega 3 local na Colegio San Nicolas 
door cu nan renobando e scol cu e 
consecuencia cu tin menos espacio 
pa deporte. E facilidad pafo di basket- 
ball/volleyball no tin dak, ta mucho 
calor den dia y tin molestia serio di 
paloma. CBL mester mantencion y 
e speeltuin cu tabatin a bay perdi. JL 
BP mester drecha e luga unda tin dak 
pa asina e deportenan di indoors por 
tuma luga pero aki tambe tin prob- 
lema serio cu paloma. CP mester 
wordo manteni miho y GPC despues 
di hopi aña porfm ta wordo drecha y 


geverf. 

Banda di e parti di facilidad e prob- 
lema mas grandi ta keda e costo di 
uzo di e luganan aki. Gobierno pa 
medio di Lotto y aporte directo,a in- 
verti hopi placa pa traha nan pero no 
a percura pa e mantenemento ni e ac- 
cesibilidad pa e atleta y e studiante. 
Pa uzo di algun facilidadnan cu ta 
cay bou di encargo di gobierno of ta 
wordo subsidia mester paga. E club- 
nan y federacionnan deportivo no tin 
e capacidad pa esaki cu e consecuen- 
cia cu ta prefera di lag’e bashi sin uzo 
cu busca un solucion na unda nan por 
wordo uza debidamente. Tuma por 
ehempel natacion escolar. Nan tin cu 
bay lama pa landa y ora di diploma ta 
uza CP pasobra nan no por paga pa e 
uzo diario eynan. JLBP ta cobra 110 
Florin pa uzo di e veld di baseball. 
Ningun federacion di baseball por 
pag’e. 

Varios scol di San Nicolas no tin nan 
mesun sala di gym of facilidad de- 
portivo y mester comparti e facilidad- 
nan cu tin actual cu no ta suficiente 
ni completo pa asina tur scol por uz’e. 
Mi ta puntra pakico nos ta gasta asina 
hopi placa destina pa deporte pa traha 
facilidadnan cu nos no por mantene 
ni paga pa uza. Nos tin na San Nico- 
las 10 scol basico y 9 avansa cu ta 
conta cu mas di 5000 alumno. Banda 
di esaki si nos considera e poblacion 
di San Nicolas nos por mira cu tin 
masha hopi usuario cu no ta haya e 
oportunidad pa haci uzo di e facili- 
dadnan aki cu nos placa di belasting 


a paga. 

Den luz di esaki e Plata Forma Nobo 
POR tin atencion debido pa esaki y 
lo percura pa cambia e situacion aki. 
Na corto plaso lo bay drecha tur e 
facilidadnan y trece cambio unda tin 
mester y haci nan accesibel pa tur 
scol,federacion of club. Percura cu lo 
tin placa presupuesta tur aña pa man- 
tene nan y staff cu instructornan de- 
portivo cu lo percura cu tin guia ad- 
ecuado y baha te elimina e drempel di 
mas grandi e contribucion financiero 
pa asina tur hende tin e mesun privi- 
legio pa uza nan facilidad. 

A largo plaso nos mester sondea e 
posibilidad pa bin cu un Centro De- 
portivo Central multi uzo na unda 
lo tin posibilidad pa atletismo, gim- 
nasio, canchanan cu dak(deporte di 
paden)y espacio pa incorpora arte y 
musica. Si tabatin mas vision por a 
uza unda aworaki ta Carnival Village 
cu ta un luga central accesibel pa vari- 
os scol. Por a hacie multi uzo, conci- 
ertonan y actividad carnavalesco por 
a comparti e facilidad aki. Un cancha 
di futbol y atletismo cu por wordo 
converti den un concert hall, lo a 
produci fondonan pa mantene e luga 
y por a contribui pa haci San Nicolas 
un Culture City na unda turistanan ta 
bin ariba gasta placa den economia di 
San Nicolas. 

Baseball na nivel hubenil mester tin 
nan mesun facilidad (den luga di a 
pone dos banda di otro na Pos Chiki- 
to) y mester percura cu nos canchan- 
an di futbol tin e facilidadnan basico 
di kleedkamer, baño y luz. 


Parlamentario Marlon SneekAVP 

Glenbert Croes ta neglisha por completo e forma con MEP a 

cera e refineria di San Nicolas 


ORANJESTAD - Ora cu scucha un politico 
di fraccion di MEP haci declaracionnan fofo 
contra di e proceso di reapertura di e refineria 
di San Nicolas, e ta bolbe demostra cu frac- 
cion di MEP ta lubida su propio pasado como 
partido politico. 

Lider di fraccion di AVP, sr. Marlon Sneek ta mus- 
tra cu un biaha mas e miembro di fraccion di MEP, 
Glenbert Croes, ta formando parti di un partido 
politico cu den pasado sinta den gobierno, a per- 
cura pa e refmeria aki cera su portanan. 

“Nos a tuma nota di expresionnan di Glenbert 
Croes y otro politico di oposicion, trata asuntonan 
negativo relaciona cu e refmeria, sabiendo cu nan 
ta bon na altura di e historia di esaki y con tur cos a 
cana te ora cu Gobierno di AVP, a logra haya CIT- 
GO interesa pa bolbe pone e refmeria aki den fun- 
cion. 

Glenbert ta forma parti di un partido MEP, cu ta 
esun cu a bisa oficialnan halto di Valero, pa pone e 
refmeria riba nan lomba y hiba esaki Merca, sin a 
trata di yega na un acuerdo cu e compania aki pa 
atende cualkier posibilidad pa e sigui den operacion 
na 2008. 

No solamente e punto ey, pero Glenbert tambe ta 
na altura ora cu su lider durante di un reunion den 
Parlamento, a bisa cu bos halto, cu ‘portanan cu ta 
habri pa Evelyne Wever Croes, no ta habri pa Mike 


Eman,” ora cu tabata trata di haya un compania cu 
lo tabata interesa den pone e planta aki bek den 
funcion. 

Pueblo henter ta bon na altura cu nunca ningun 
miembro di partido MEP y otronan di oposicion, a 
presenta un solo nomber di un compania cu nan a 
bisa cu nan ta den contacto cu nan, pa bin Aruba y 
trata di haya un solucion pa su reapertura. 
Gobierno di AVP pa varios aña a traha incansable- 
mente pa trata di haya un solucion adecuado pa e 
refmeria y ta bin logra esaki cu e acuerdo cu e com- 
pania CITGO. 

Un proceso cu e propio Glenbert a trata di hinca su 
curpa aden pa haya credito pa esaki, papiando di su 
biahenan pa Venezuela, supuestamente reuniendo 
cu oficialnan di PDVSA pero caminda te dia di awe, 
ni su persona y tampoco su fraccion, a presenta un 
solo carta of rapport di loke el a haci na Venezuela 
of sikiera a pone un solo contacto pa Gobierno di 
Aruba. 

Pa tal motibo ora cu nos tuma nota cu Glenbert ta 
bin hunga su weganan politico papiando di cambia 
e contract cu a ser logra y cu supuestamente com- 
pania liga na AVP lo ta wordo privilegia pa compa- 
nia cu a tuma e refmeria over, ta laga hende babuca. 
Glenbert supuestamente a manda un mensahe 
segun su propio declaracion den medionan di co- 
municacion, na e companianan di PDVSA, Citgo 
y TechNip, cu partido MEP y su persona no ta di 


acuerdo cu e desaroyonan cu tin den e trabounan 
cu a inicia como parti di e proceso pa logra reaper- 
tura di e refmeria na San Nicolas. 

Mescos cu Glenbert a haci durante di e proceso 
fmal di e negociacionnan cu su comedia riba su 
biahenan pa Venezuela, e kier sigui haci mescos cu 
awor e trabounan a inicia cu argumentonan cu e 
mes no ta kere aden y ta haci como si fuera e con- 
tract por wordo cambia ora cu su persona of partido 
MEP kier haci esaki. 

Kico ta e cambionan cu e kier haci, Glenbert no 
ta splica, lubidando cu den pasado gobiernonan di 
MEP a haci uzo di un oficina di abogado, cu ta- 
bata representa tanto Gobierno di MEP y na mes 
momento tambe e compania Mericano cu tabata 
manehando e refmeria, cu tabata un conflicto di 
interes masha grandi mes. 

Na varios ocasion e director di Refmeria di Aruba, 
a bin dilanti den prensa pa contra aresta e tipo di 
declaracionnan incorecto aki y aclaria tur loke ta 
tumando luga pero aki un biaha mas partido MEP 
ta mustra pueblo, cu e interes di partido MEP y su 
politiconan, ta bin na prome luga y e interes di nos 
pueblo ta keda na di dos luga. 

Ta trata aki di un proyecto grandi, un proyecto se- 
rio cu companianan serio envolvi caminda no tin 
espacio pa cualkier tipo di manipulacion manera 
miembronan di partido MEP ta insisti cu lo tin,” 
Parlamentario Marlon Sneek ta declara. 

Rene HerdéAVP 

E desaroyo economico di Aruba bou MEP y bou AVP 



ORANJESTAD - Un 
comparacion di e desar- 
oyo economico bou gobi- 
erno di MEP y di AVP ta 
hiba na un simpel conclu- 
sion: bou MEP tin caida y 
bou AVP tin crecemento. 
E grafico akibou ta ilus- 
tra esaki perfectamente. 
E grafico ta traha a base 
di cifranan di Banco Cen- 
tral. 

E punto mas abou den desar- 
oyo economico tabata na aña 
2009, ora MEP a nenga pa 
tene e refmeria habri, ora tur- 
ismo a cay, e crisis mundial a 
dal Aruba y gobierno di MEP 
a neglisha pais y pueblo, pa 
pone atencion na nan asun- 
tonan personal y di famia. E 
aña ey pueblo a scoge un go- 
bierno di AVP cu a cuminsa 
saca nos pais di e buraco scur 
y sin perspectiva cu MEP 
a hinca nos aden. Desde e 
aña ey economia di Aruba a 
cuminsa crece poco poco den 
un mundo mas dificil. En- 
tre 2010 y 2017 economia di 
Aruba a crece cu mas cu 13%: 
di -11% pa + 2% e aña aki. 


Amplia economia 
Mescos cu tur otro parti di 
mundo, e crecemento eco- 
nomico ta mas chikito. Esey 
ta haci cu no por sigui conta 


riba e pilarnan economico 
tradicional di Aruba, cu ta 
refeneria y turismo. Pa col- 
mo, bou gobierno di MEP 
e refmeria mester a cera pa- 
sobra di falta di cooperacion 


di gobierno. Awor cu e re- 
fmeria ta bolbe bay habri, e lo 
crea mas trabou atrobe. Esey 
tambe lo pone mas hende na 
trabou, duna nan nan propio 
entrada bek y mehora bida 


di nan famia. Esey tabata un 
di e motibonan principal di 
gobierno di AVP pa haci tur 
cos posibel pa logra habri e 
refmeria. Pakico MEP a boi- 
cotia e refmeria te obliga e 
refmeria pa cera, te ainda nos 
no por compronde. Banda 
di crea cupo di trabou bon 
paga, e refmeria ta crea mas 
entrada pa gobierno tambe. 
Bou gobierno di MEP e placa 
extra no tabata yega na pueb- 
lo. Bou gobierno di AVP tur 
hende ta wak unda e placa ta 
bay of ta sinti'e directamente 
den nan saco! Awor gobierno 
di AVP ta bay mas leu y crea 
4 sector economico nobo. E 
renobacion economico aki 
ta pa crea mas cupo di tra- 
bou den areanan economico 
cu ta rekeri estudionan mas 
halto. Hopi di nos hobennan 
cu a studia awor lo haya mas 
oportunidad, banda di tur- 
ismo y refineria. 

Esakinan ta djis algun di e 
diferencianan di con ta bay cu 
nos economia bou di MEP y 
AVP. Bou gobierno di AVP 
henter Aruba ta crece y bay 
dilanti! 


Rene Herdé AVP 

Si cos tabata asina bon na 2008 dicon a pone pais y pueblo sufri 


CRECEMENTO ECONOMICO 2006-2009 

49000 



ORANJESTAD - Atrobe 
MEP ta purba crea e im- 
presion cu cos tabata bon 
na Aruba bou gobierno di 
MEP. Hasta cu na 2008 e 
economia a crece mas cu 
nunca. MEP ta broma cu 
e GDP di Aruba a yega un 
record. Pero MEP no por 
y no kier splica ta dicon 
anto nos Pais y Pueblo 
mester a sufri tanto den e 
añanan ey. 

MEP no por y no kier splica 
ta dicon e entrada di traha- 
donan a keda pega for di 2001 
te cu trahadonan di gobierno 
y maestronan di scol mester 
a welga 7 siman pa haya un 
tiki atencion. MEP no por y 
no kier splica ta dicon costo 
di bida a subi cu 24% entre 
2001 y 2009, pero salarionan 
a keda mescos. MEP no por y 
no kier splica, si fmansa pu- 
blico tabata asina bon, ta di- 
con a laga fondonan di pen- 
sioen core peliger di kibra. Ta 
dicon a hunga cu pan di mas 
cu 20 mil pensionado awor y 
miles den futuro? Dicon ta- 
bata debe e fondo di APFA 
tanto placa? Si economia di 
Aruba tabata asina bon, ta di- 


con no por a regla un pensio- 
en general pa tur trahado pa 
sigura nan un miho entrada 
den futuro? Si tabata tin tanto 
placa den caha di gobierno, ta 
dicon scolnan tabata den un 
estado asina malo y no tabata 
tin luga pa mucha bay scol? 
Ta dicon barionan rond di 
Aruba tabata den decadencia 
y scuridad? Ni un palo di luz 
por a pone? Dicon cayanan di 
nos ciudadnan a bira propie- 
dad di adictonan di droga y 
tabata stroba polis di haci su 
trabou? Si cos tabata asina 
bon na 2008, ta dicon ne- 
goshinan den centro tabata 
cera y turismo tabata cay? Ta 
dicon gobierno di MEP no a 
uza e placa cu MEP ta bisa cu 
tabata tin, pa drecha scolnan 
y edificionan di gobierno, pa 
inverti den nos economia y 
pone hende bek na trabou? Si 
tabata tin tanto placa pakico 
a laga tanto hende sufri, sin 
trabou y sin speransa pa haya 
un trabou? Si tabata tin tanto 
placa, pakico a laga nos pais 
cay den decadencia y negli- 
gencia asina? 

Cada tanto tempo MEP ta 
conta e mes un storia cu cos 
tabata bon bou gobierno di 


MEP. E realidad cu pueblo a 
biba ta totalmente contrario 
na e storia aki. Pueblo a perde 
trabou, perde derecho, perde 
entrada y perde speransa bou 
di gobierno di MEP. E re- 
alidad ta tambe cu bou gobi- 


erno di AVP, pueblo a haya 
nan derechonan bek, pueblo 
a haya trabou atrobe, nan en- 
trada a bolbe subi, tin oido 
y atencion pa necesidad di 
pueblo, esnan cu menos en- 
trada a bay dilanti y pension- 


adonan ta sigur di nan entra- 
da tur luna atrobe. Nos pais 
ta renoba y ta crece atrobe. Y 
tur hende ta beneficia di esaki 
atrobe. Esey ta e realidad di 
Aruba bou gobierno di AVP 
awe! 

Darlaine Guedez Erasmus MEP 

“Famia stabiel, Aruba stabiel” 


ORANJESTAD - Despues 
di un parada forma den 
Paradera te yega Piedra 
Plat Entertainment Cen- 
ter diabierna 19 di mei ul- 
timo, Partido MEP a lansa 
dos dama cu a dicidi di 
subi riba lista di nos pres- 
tigioso Partido Movimien- 
to Electoral di Pueblo. 
Esaki a sosode den forma 
di un rueda di prensa na 
unda cu e candidata nobo, 
Darlaine Guedez Erasmus 
a introduci su mes dilanti 
un publico basta anima y 
grandi. 

Darlaine a nace dia 26 no- 
vember 1986 y a crece den 
Paradera hunto cu su ruman 
homber, Darall, den un hogar 
unda el a wordo lanta cu hopi 
norma y balor door di su 
mama Betty y su tata Pablo. E 
ta casa cu Enrique Guedez y 
hunto nan tin 2 yiu Betsaida 
yIsaac. 

Educacion y trabou: 

Despues di caba Colegio 


Arubano, Darlaine a bay 
studia Social Pedagogische 
Hulpverlening na Hulanda. 
Actualmente e tin 5 aña di 
experencia trahando den un 
fundacion na unda e ta deal 
cu hopi problema di famia y 
hobennan den adiccion. E ta 
considera su trabou no sola- 
mente su trabou sino su pa- 
sion. 

Meta den politica: 

Darlaine tin e deseo profun- 
do di ta un sosten y ayudo pa 
e pueblo di Aruba completo. 
E focus di Darlaine ta bay ta 
primordialmente den famia y 
hubentud cu tin mester hopi 
amor, cariño, guia y speransa 
pa tur cos bay bon cu nan. 
Como trahado social, dia- 
riamente e ta pasa den situa- 
cionnan hopi alarmante door 
di problemanan den cas y e 
famia. Esaki ta loke a motiva 
Darlaine pa tuma e decision 
pa drenta politica y postula 
riba lista di Movimiento 
Electoral di Pueblo pa di e 
manera aki yuda na e miho 


forma cu e por. 

Darlaine ta cla pa e reto nobo 
aki den subida como politico 
hoben riba lista di MER Dar- 
laine tin e siguridad cu tin 
speransa pa e parti social. E 
tin speransa den mehoracion 
di e parti di matrimonio y ta 
kere den matrimonio feliz. Y 
e tin speransa den un huben- 
tud motiva pa sigui dilanti. 

Darlaine ta di creencia tambe 
mescos cu Partido MEP, cu 
hunto nos por hiba Aruba 
dilanti. Y ta basa su lema di 
campaña riba e pensamento 
aki: Famia stabiel, Aruba sta- 
biel. 

Pa mas informacion tocante 
e candidata aki, sigui nos riba 
nos pagina di facebook. Dar- 
laine Erasmus y MEP official. 

Partido MEP ta yama Dar- 
laine bon bini den nos Par- 
tido prestigioso y ta desee tur 
exito den e campaña electoral 
aki. Hunto nos ta bay pa e 
cambio sin miedo! 



Mireille Sint Jago di MEP: 

Kico nos ta haci pa nos muchanan? 



ORANJESTAD - Kico nos 
ta haci pa nos muchanan? 
Na e manera cu un Gobi- 
erno ta cuida su muchanan 
y hobennan bo por midi su 
balornan. Ultimo añanan 
nos por a nota cu abuso 
y negligencia di mucha a 
subi na Aruba. Pobresa ta 
figura manera tera fertil 
pa pedofilia, criminalidad 
y abuso y negligencia di 
mucha. 

Ora un mucha no ta sigur si 
e lo por haya cuido medico, 
cuminda, paña, un hogar of 
sosten emocional, esey ta 
wordo clasifica como forma 
di negligencia. Abuso di mu- 
cha ta inclui abuso emocio- 
nal, violacion sexual y mal- 
trato y accidente intencional 
cu herida. Ainda falta pa e 
cifranan di embaraso hubenil 
baha drasticamente. Un otro 
consecuencia di negligencia y 
abuso sexual di mucha. 

Si nos no cuida tur tur mu- 
cha den nos comunidad awe, 
nos lo mester biba cu e con- 
secuencianan mañan. Si un 
mucha cu a wordo maltrata of 
abusa, bira un violado como 
adulto, e problema nunca lo 
caba. P’esey nos mester uni 
como un comunidad pa pro- 
teha nos muchanan. Tur mu- 


cha ta conta! Hunto nos tin 
cu bay p’e cambio. 

Con pa baha abuso di mu- 
cha 

E prome maneranan pa baha 
abuso y negligencia di mu- 
cha, ta hisa e conocemento di 
‘desaroyo normal di mucha’. 
Esaki ta algo cu ta den man 
di un Gobierno. Lo mester 
ofrece curso pa pueblo en 
general. Pasa programanan 
educativo na television y riba 
internet. Gobierno mester 
facilita tur organonan cu ta 
traha cu of pa mucha e opor- 
tunidad pa tin material edu- 
cativo. Recapacitacion di e 
profesionalnan mester ta algo 
structural. Ademas mester 
percura pa amplia e habili- 


dadnan di e mayornan pa por 
participa na programanan di 
cuido di un mucha di calidad. 
Ofrece sosten den e forma di 
créche cu ta ofrece un cuido 
di calidad halto. 

Nos mester di un comuni- 
dad cu ta cuida tur, si... TUR 
muchanan. Cuido di un mu- 
cha, no ta e trabou di e may- 
ornan so, e no ta e trabou di 
e scolnan so, ni di trahadonan 
social, polis of un Gobierno 
su so... E ta un responsabi- 
lidad di henter un comuni- 
dad. Mescos cu un curpa tin 
mester di diferente organo 
pa funciona optimal, nos tur 
mester traha pa cuida nos 
muchanan pa nos pais por 
funciona optimal. Tur mu- 


cha ta conta y tin derecho pa 
crece den un ambiente sigur. 

Combati pobresa den nos 
comunidad 

Como cu pobresa por causa 
cu mas mucha por bira vic- 
tima di negligencia y abuso 
sexual, eynan tambe tin un 
trabou grandi pa un Go- 
bierno. Locual mi a ripara 
campañando cas pa cas, ta cu 
na Aruba tin hopi pobresa. 
Asina hopi cu hasta e hen- 
denan di mas recurso cu sa 
yuda comunidad ta keha pa- 
sobra e demanda a crece den 
kwadraat. 

P’esey nos lo mester ataca 
situacionnan cu mas tanto 
ta un tera fertil pa abuso di 
mucha: pobresa. Lo mester 
bin cu ayudo special pa may- 
ornan cu ta sin trabou pero 
tambe ofrece nan un cuido 
pa nan yiunan cu ta adecua. 
Specialmente tambe, door cu 
tin hopi famianan divorcia, 
pa e mayornan soltero cu no 
tin un circulo di cuido rond 
di nan. 

Esaki lo mester ta un esfuer- 
so di diferente organisacion 
hunto: sea nan ta religioso, 
sea e ta un scol, un organisa- 
cion di cuido medico y tambe 
e empresanan por yuda den 
esaki. Gobierno un biaha mas 


mester sostene, facilita y con- 
trola esaki. Nos no ta e prome 
ni e ultimo pais cu kier logra 
combati e problemanan aki 
y aki 4 aña mi lo kier wak e 
prome resultadonan. 

Un hubentud sano y sigur. 
Ami mes a experiencia per- 
sonalmente con duro e ta 
pa lanta bo yiunan como un 
mama soltera. Cu awor mi 
por bisa cu ami ta un mama 
di un yiu homber cu ta un 
Ingeniero den IT, ta yena mi 
cu hopi orguyo. Pero tambe e 
ta haci mi dolor pa wak cu- 
anto mucha na Aruba ta sigui 
sufri. Cuanto mayor ta haya 
nan mes den situacionnan 
caminda proteccion di nan 
yiunan lo encera scoge entre 
dos situacion malo: Sin un 
‘vangnet’ social nos no por 
logra ofrece tur tur mucha 
na Aruba un hubentud sano 
y sigur. Mi tin fe cu pueblo di 
Aruba lo ta hopi mas consci- 
ente ora di vota. Pa mi esey ta 
primordial. No keda sin vota 
pa asina un minoria dicidi e 
futuro di nos tur. Haci uzo 
di bo derecho pa vota. Ban 
laga idealismo vence materi- 
alismo dia 22 di september. 
Hunto nos por logra e cam- 
bio cu cada mucha na Aruba 
merece pa nan por biba sigur 
y sin miedo! 

Lagrima y flornan por seca, su recuerdonan y 
tur loke e la hasi y significa pa nos lo keda graba 
pa semper den nos mente y curason. 

“Cerca Dios mi alma ta na paz, ta di dj’E mi 
salbacion ta bini” 

Salmo 62:1 

Cu un inmenso tristeza y dolor na nos curason 
nos ta participa fayecimento di: 


f w 





Ludovico Bertrando Tromp 

Mihor conoci como “Tani” 

*11 Okt 1941 - f 25 Mei 2017 

Na nomber di su: 

Esposa: Maritza Tromp - Sprok 
Yiunan: Anoushka y Gregory Scharbaay - 
Tromp 

Artania Tromp 
f Carol Tromp 

Nietanan: Tanisha Scharbaay 

Divya Ramrattan 
Rumannan: f Martin Tromp 

Alejandrina y 

f Micheal Victoria - Tromp 
Teodoro (Dodo) y 
Ema Tromp - Raas 

Mathilda y f Feliciano Thielman - Tromp 
Feliciano (Djie) y Ria Tromp - van Dalen 
Mauricio (Nicho) y Carmen Tromp - Kelly 
Supriana (Anna) y Lucas Semeleer - Tromp 
Lucia y Nelson Sprok - Tromp 
Felepina (Pina) Tromp 
Swa y cuñanan f Efraim Sprok y famia 
f Lionel Sprok y famia 
Donald Sprok y famia 
Nilda Merselina - Sprok 
y famia 

Nelson Sproky famia 
Marcel Sproky famia 
Harold (Rolly) Sprok 
Ergardo (Gachi) Sprok y famia 
Ruben Sprok y famia 
t Stanley Sprok y famia 
Ingrid Sprok y famia 
Siegfried (Chief) Sprok y famia 
Norman Sprok 
Kenneth Sprok y famia 
Subrino y subrinanan, primo y primanan, 
Ihanan, comper y comernan, amigo y amiganan 
di cas, famia na Curacao, Costa Rica, Hu- 
landa, Sint Maarten, Venezuela y demas famia: 
Tromp, Sprok, Figaroa, Jansen, Scharbaay, 
Ramrattan, Victoria, Raas, Thielman, Van Dal- 
len, Kelly, Semeleer, Maya, Franken, Gei. 

Ta invita tur amigo y conocir pa e acto di en- 
tiero cu lo tuma lugar Diamars 30 di Mei 2017 
na Misa Santa Anna Catolico na Noord di 
9.00 am- 11.00 am, despues saliendo pa santana 
Catolico na Noord. 

Lo ricibi condolencia na Aurora Funeral Home 
Dialuna 29 di Mei 2017 di 7.00 pm - 9.00 pm 
Nos disculpa si den nos momentonan di tristesa 
nos por a lubida un familiar. 

Enbes di flor of krans por hasi un donacion na 
Koningin Wilhelmina Kanker Fonds ofEd- 
mund E. Harms Foundation. 

Despues di entierro no ta ricibi bishita di con- 
dolencia na cas. 


Parlamentario Clarisca VelasquezAVP 

E gobierno aki ta e miho cu pueblo por a haya 


ORANJESTAD - No tin duda! E gobierno aki 
ta e miho gobierno cu pueblo por a haya. E go- 
bierno aki a inverti den su pueblo durante 8 
aña largo. 


^Aumra^, 

Cu profundo tristesa famia ta anuncia fayecimento 
di 


Robert Eduard Pereira 

31-12-1946- 25-05-2017 



Yiunan:Raymundo Pereira y Sanne Kokkeler 
Paolo Pereira y Wenda Lennaerts 
Mayornan:fHenry y Nilda Pereira-Davelaar 
Rumannan:Joyce Pereira 

Enith y Carel Petersen-Pereira 
Harold y Ivonne Pereira-Quilotte 
Henryjr. y Ellen Pereira-Tumavicus 
Ex esposa: Joyce Getrouw 

Sobrinonan: Indra y Marc Anthony-Pereira y 

famia 

Raoul Petersen y Marieke Smit 
Saida y Rob Wouters-Petersen y famia 
Henry y Priscilla Pereira Bailey y famia 
Kario, Elias y Nicole Pereira 
Tantanan: Swinda Cordeiro-Pereira 

Yvonne Pereira 

Primo y primanan: Pereira, Davelaar, Rómer, van 
Eyma, Hernandez, Fancito, 
demas famia, amigo y conoci. 

Tin oportunidad pa condoleer diamars dia 30 di 
mei 2017, mainta di 9’or pa ll’or na Aurora Fu- 
neral Home. 

Despues cremacion ta tuma lugar den seno di 
famia. En bes di manda krans of flor, por haci un 
donacion na Cruz Cora Aruba. Lo tin un box dis- 
ponibel. 


^Aurop^ 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

A fayece inesperadamente : 



Angelo Augustin 
Kastablank 

^05-05-1970 - f26-05-2017 
Acto di entiero lo wordo anuncia despues 


E gobierno aki a cuminsa na inverti den e 
ser humano ora el a asumi responsabilidad. 
A yuda nos hende cu e poder di compra cu 
e gobierno anterior a laga nos pueblo stran- 
gula. A hisa e onderstand, a introduci school- 
kindertoeslag, a bin cu reparatie toeslag pa tur 
esnan cu ta cobra entre fl.500-2500, a hisa e 
pensioen di AOV, a duna tur ambtenaar in- 
dexering, najaarspremie, voorjaarspremie y 
vakantieuitkering, a bin cu pensioen general 
pa tur hende cu ta traha, a bin cu pensioen 
pa tur esnan cu ta traha cu nos grandinan na 
SABA. A drecha posicion huridico di Polis, 
brandweer, trahadonan di Kia y Inmigracion. 
Ta trahando riba esnan di maestronan. A trek 
recht mayoria ambtenaar cu mester a hanja 
bevordering cu e gobierno anterior no a hon- 
ra nan. A sanea tur e fondonan di pensioen 
Apfa, AOV y tambe e fondo di AZV 

Despues e gobierno aki a sigui cu su inver- 
sion den pueblo drechando infrastructura 
tur caminda. A drecha mas cu 80 scol rond 
Aruba. A drecha hopi barionan y camindanan 
cu tabata mester atencion y tambe ilumina- 
cion. A bin cu 4 proyecto grandi cu tur otro 
gobierno a papia riba dje pero ningun taba- 
tin cohon pa realisa nan. E gobierno aki a y 
ta haciendo tur realidad. Nos hospital cu ta 
convertiendo den un hospital moderno y cu 
mas capacidad di Spoedeisende hulp y ICU 
cu tur loke nos mester pa cumpli cu nor- 
manan international, un containerhaven cu 
e gobierno aki a haci realidad di muda esaki 
pa Barcadera y convertie den un joya di con- 
tainerhaven cu tur servicio, un Green corri- 
dor cu ta un vierbaansweg cu dps di 30 aña 
bla bla bla pa tur gobierno e gobierno aki ta 
hacie realidad cu infrastructura bunita pa pa- 
riba di brug aliviando e trafico pa nos hende- 
nan di pariba di brug y Watty Vos Boulevard 
cu tambe ta wordo cristalisa pa asina crea un 
infrastructura di nos containerhaven pa cu 
carga pa hotelnan. 

Recapitulando tur e proyectonan aki por bisa 
cu e gobierno aki ta esun miho cu nos pueblo 
a yega di haya anto sin abundancia di placa 
den caha cu otro gobiernonan a haya. E gobi- 
erno anterior cu esaki su prioridadnan tabata 
robes. Riba nan famia y nan cuenta di banco 
so nan a corda tempo nan tabata na mando. 
Y awor kier priminti pueblo shelo y tera. Oio 
Pueblo! 

E gobierno di Mike Eman ta e miho gobierno 
cu pueblo a conoce mirando tur e inversion- 
nan cu a haci pa pueblo y den pueblo. P’esey 
no tin otro alternativa september proximo 
cu ta partido di pueblo Arubano AVP pa por 
sigui cu e trabaonan cu ainda falta! 

“Señor ta mi wardador, mi’n tin falta di 
nada 

Den cunucu di yerba berde e ta ponemi 
sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu profundo tristeza na nos curason y 
agradecido pa tur loke e la representa pa 
nos, nos ta participa fayecimento di: 



Juan Pablo Penja 

Mihor conoci como: “Ito” 
^30-06-1968 - f25-05-2017 

Na nomber di su: 

Casa: 

Roraima Penja-Boekhoudt 
Rumannan: 

Dario y Lucy Penja-Goeloe y famia 
Gerla Penja y Frank Weise 
Rossana y Harald Rudel-Penja y famia 
Rolando (Ronnie) y Diana Penja-Saldar- 
riaga y famia 

Sandra y Hubert Peterson-Penja y famia 
Carmen Geerman y famia 

Sobrino(a)nan, 

sobresobrino(a)nan, tanta y omonan, 
primo(a)nan, achterprimo(a)nan, 

Suegra: Filomena Boekhoudt 

Cuñanan: Erika y Theo Erasmus- 

Boekhoudt y famia 

Vanesse y Hensly Yung-Boekhoudt y 
famia 

Manera su mama: Sra. Saade y famia 
Ihanan: Lisabdra Dirksz, Miangela Pen- 
ja, Itiella Erasmus, Urvin Penja 
Madrina: Catrien Ras 
Padrino: Ismael Kock 

Su bisiñanan, conocirnan y demas famia 
cu ta muchu hopi pa menciona 
Su ex-coleganan di Westin, Fast Delivery 
Services y Marriott, su compañeronan di 
team di korfball Volvox, su team stima di 
auto, su amigo y amiganan 

Si den nos dolor y tristeza nos por a lu- 
bida un nomber of famia nos ta pidi nos 
disculpa. 



Laga tur locual cu ta spera mi ta bunita 

Laga tur locual cu mi encontra na caminda ta 

bunita 

Laga tur locual cu ta rondonami ta bunita 
Y laga esakinan termina den tur bunitesa 

Cu hopi tristeza pero conforme cu boluntad di 
Dios nos ta participa fayecimento di nos querida 
mama, wela y bisawela : 



Sra.vda.Otilia Kool- 
man-Maduro 

Mihor conoci como “ Oti of Mai, Tantita” 

*03 juni 1940 - f24 mei 2017 

Na nomber di su 

Esposo: fSr. Mario “ Mai” Maduro 

Juinan: Sr. Mario “Johnny” Maduro y sra. Gwen- 

dolyne Maduro-Oduber 

f Sr.Robert “Beto” Maduro y sra.vda Astrid Mad- 
uro-v/d L’Isle 
Sra. Janine Maduro 

Sra. Ita Kelly-Maduro y sr. Reynolds Kelly 
Nietonan: 

Jowen Maduro y Jean Pierre Kelly 
Romen Maduro y Chantal Cannigieter 
Rochen Maduro 
fRojohn R.R. Maduro 
John-Jowell Maduro 

Natasha Rasmijn-Maduro y Chris Rasmijn 
Siegmar Maduro y Gilliane Alders 
Janice Flanegin 

Bisanietonan: Sigion Maduro 

Landon Kelly 

Tur esunan cu a wordo stima manera juinan cual 
ta mucho pa mensiona 

Rumannan, primo y primanan , swa y cuñanan, 
madrina y padrinonan y ihanan. 

Comer y Compernan. 

Su mihor amiganan di cas: 

Sra. Filomena Ras 
Sra. Maria Farro y famia 

Su bisiñanan y conocirnan y demas famia: Kool- 
man, Maduro, Oduber, v/d L’Isle, Kelly, Rasmi- 
jn, Flanegin, Kock, Coffy, Bikker, Nava, Dirksz, 
Krozendijk, Marin, Hasseth, Werleman, Angela, 
Alders, Geerman, Da Silva, Albertsz, Croes, Go- 
mez, Henriquez, Quandus, Roja, Cannegieter, 
De Vries, Solognier, Carranza, Tromp, Fuentes, 
Hoevertsz, Arends, Wernet, Lacle, Wever. 


Nos no ta ricibi bishita di condolencia na 
cas despues di entiero. 

Acto di entiero ta tuma lugar diahuebs 1 
di juni di 2’or pa 4’or di atardi na misa 
Inmaculada Concepcion na Sta. Cruz, 
despues saliendo pa Santana catolico Sta. 
Maria na Sta. Cruz. 

Adres pa condolencia: Aurora Funeral 
Home, diaranson 31 di mei di 7’or pa 
9’or pm 


Ta invita pa asisiti na e acto di entiero cu lo tuma 
lugar diaranzon 31 di mei 2017 for di 2’or pa 4’or 
di atardi na Royal Funeral Home, despues lo sali 
pa Santana na Sta. Cruz. 

Adres pa condolencia: Royal Funeral Home na 
Cumana, diamars 30 di mei 2017, 7or pa 9or di 
anochi. 

Nos ta pidi nos disculpa si den momento di triste- 
sa nos por a lubida algun famia y conocirnan den 
nos momento di tristez, despues di entiero nos no 
ta ricibi bishita di condolencia na cas. 



“Bou di alanan di Dios mi tasigur” 

Abokutabiba bou di amparo di Altisimo, tahospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 


Cu inmenso tristesa na nos curason nos ta participa 
fayecimento di nos ser stima: 



Sra. Martina Sneek- 
Lacle 

Mih br conoci como Tina 


*30-01-1930 - j-28-05-2017 


Ta invita pa asisti na e acto di entiero cu lo tuma lugar 
diabierna 2 juni 2017for di 2’or pa 4’or di atardi na 
Royal Funeral Home. Después lo Sali pa Santana Ca- 
tholico na Playa. 


Adres pa condolencia: Royal Funeral Home, diahuebs 
1 juni 2016for di 7’or pa 9’or di anochi. 


Shtcir f 9HH 



Cu profundo tristesa, Directiva y miembronan di 
Classic Car Club Aruba 

ta extende nos palabra di condolencia na famia di: 
Sr. Robert Pereira 

Ruman di nos miembro Harold Pereira 


Cu Papa Dios duna hopi forza y consuelo na tur famia 
den e dianan dificil aki y cu Robert por sosega na paz. 



Si bo ta bebe 

NO STUUR 

“Señor ta mi wardador, 
min’tin falta di nada; 

Den cunucu di yerba berde, 

E ta ponemi sosega. 

E ta hibami na awa tranquil, 

pa mi bolbe hanja forsa. Salmo 23:1,2,3. 


Cu inmenso tristesa na nos curason, pero agradecido pa 
tur locual e la nifica pa nos y conforme cu boluntad di 
Dios, nos ta participafayecimento di: 



Petra Rasmijn- Marquez 

Mihor conoci como “Pepe” 

*1 augustus 1937 f27 mei 2017 

Na nomber di su: 

Esposo: Angel (Mario)Rasmijn 
Yiunan: 

Angel (Ricky)& Sharon Rasmijn y famia 
Romeo Rasmijn & Ydimar Zarraga y famia 
Nietonan: Marc Rasmijn & Skyler Rasmijn 
Rumanan: f Francisco & f BaldomeraMarquez &famia 
f Francisca & f Victor Eugenio &famia 
f Mercedes & f Federico Croes&famia 
Clemencia Marquez y famia 
f Dominico & Maria Marquez-Martinus 
f Luisa Marquez & famia 
f Manuela & f Ivan Gibson- Marquez & famia 
Anna Marquez 

Editha Marquez y Stanley de Cuba 

Cuña y swa:Vitales (Fifi) & Francisca Rasmijn y famia 

Prudencia (Chichi) & f Erwin Zechiél y famia 

Reymundo (Rey) & Frida Rasmijn y famia 

Rosario (Dassy) & Marcia Rasmijn y famia 

Mary & Robert Ponson y famia 

f Edna & Charles Flanders y famia 

Petra (Chipetra) Rasmijn 


Sobrino y sobrina(nan), Comer y compernan, Ihanan 


Asistente personal cu a yude incansablete na ultimo: 
Sra Doris Cruceta & Sra Diana Kock 


Bon amigo amiga(nan) di cas/bisiña: 

TrinaSchel, Agnes Geerman , Anna & Johnny Cham, 
Irma Chai & famia, Anselma Lampe, Mirna Daal, Vil- 
ma de Windt, Irma Chai. 

Primo y prima(nan) y demas famia: 

Rasmijn, Marquez, Williams, Zarraga,Ramirez, Solag- 
nier, Orman, Tromp, Eugenio, Snijders, Hortensia, 
Croes, Dorothal, Martinus, van Poppel, Sintjago, van 
Cleef, Gibson, Martis, Corsen, Arends, Meyers, Fin- 
gal, Zechiél, Ponson, Flanders, Briezen, Kock, Chai, 
Cham, Lampe, Schel, Geerman, Daal, de Windt, Vorst, 
Lobo, Flores. 

Si en caso den nos tristeza nos por a lubida algun per- 
sona of famia, nos tapidi nos mas sincero disculpa. 

Acto di entiero ta tuma lugar Diaranson 31 Mei 
2017pall’or di mainta na Ad Patres Funeral Home y 
despues saliendo pa santana Central na Sabana Basora. 
Nos defunto stima lo ta reposa for di 9’or di mainta na 
Ad Patres. 


Adres pa condolencia: Ad Patres Funeral Home 
Diamars 30 Mei 2017for di 7:00 pm pa 9:00 pm 

Nos ta lamenta cu despues di entiero nos no ta ricibi- 
bishita di condolencia na cas. 


Staffy personal di Ad Patres funeral home ta extende 
nos mas sincero condolencia na famia di e fayecida. 
Condolencia por wordo manda riba nos website: 
www.adpatres.webs.com 


AD PATRES 


Ttf firrt.'i ipii ,iif\ n 


RçnswliTOf^lriL^ 2 

Td. &SJ-22W-7372299 
F -=i rr» Ty vw&Z ekhS ot« r dl0i3 
SknelttT 


The LORD is my shepherd; 

I shall not want. 

He makes me lie down in green pastures. 

He leads me beside still waters. 

He restores my soul Psalm 23 vers. 1 & 2 

Cu imenso tristeza na nos curason nos ta anuncia 
fayecimento di: 



Olinda Juliana 
Bernardino-Illidge 

Mihorc onocic omo:” Linda” 
★01-11-1948 f23-05-2017 
Na nomber di su: 

Casa: Roland Bernardino 
Yiunan: Sherry Howell 
Alan Howell y Maroushka Howell-Kock 
Manerayiu: Orlando Traalllidge, Marlon Djaoen 
Rumannan: Elise Illidge y famia na Hulanda 
Major Illidge y famia na Hulanda 
Evelyn Illidge-Traa y famia na Hulanda 
Edwin Illidge y famia na Aruba 
Stanley, Rika Illidge y famiana Aruba 
Veronica, Gerard De Kraay y famia na Hulanda 
Beryl Illidge y famia na Hulanda 
Bernice, Ruud Arends y famia na Hulanda 
Cuña y swanan:Eustacio “Noris” Bernardino y fami- 
ana Curacao 

Marlen Bernardino y famiana Curacao 
Noraima Bernardino y famiana Curacao 
JoycefmLandsking y famiana Curacao 

Raymond Bernardino y famia na Hulanda 
Nieto(a)nan:Aljenshka Howell 
Kenville Kleinmoedig 
Shanayah Howell 
Anuar “Matje” Howell 
Maneranieta:Jurina y Joanna Maduro 
Ex Casa: Alvin, Diana Howell y famia 


Iha:Radensha Pieternella 
Editha “Flora” Brown 

Amiganan di cas:Bernadette“Bonto” Denis, Ingrid Pi- 
eternella, Mervin Wyatt-Ras y famia, Shirley Walker- 
Dongo. 

Amigo di cas:Maduro 
Dr. di cas: Dr. Luchmun 
Specialista:Dr.Willemsen 

Primo y primanan, sobrina y sobrinonan, bon bisi- 
ñananna Aruba y Curacao, demas amigo y amiganan, 
empleado nan di Aruba Bank San Nicolas. 


Demas famia:Illidge, Howell, Bernardino, Kock, 
Kleinmoedig, Vrolijk, Traa, Arends, Martijn, Brown, 
Mercera, Denis, Martina, Gibbs, Emelina, de 
Windt, Mulrain, Violinus, Ras, Lincey, Richardson, 
Groeneveld, Petronia, Maduro, Delamor, Martus, 
Nyack, Flanders, Lake, Carty, Hodge, Rombley, van 
Heyningen, Arrindel, Thomas, Eights, Copper y Phil- 
lips. 


Si en caso den nos tristeza nos por a lubida algun per- 
sona of famia, nos tapidi nos mas sincero disculpa. 

Acto di entiero ta tuma lugar Diamars 30 di Mei 2017 
pa 4or di atardina Ad Patres Funeral Home y despues 
saliendo pa Santana Catolico na San Nicolas. Nos de- 
funto stima ”Linda” lo ta reposa for di 2or di atardina 
Ad Patres. 


Ta deseo di famia pa bin bistina color nan Alegre. 
Staff y personal di Ad Patres funeral home ta extende 
nos mas sincero condolencia na famia di e fayecida. 
Condolencia por wordo manda riba nos website: 
www. adpatres. webs. com 



Dios ta amor y amor ta Dios. 

Maske mino ta na e mundo aki, tur dia mi lo ta 
den boso curason. Mi confiansa ta den Señor.A 
fayece Nos mama, esposa, wela, tanta y amiga 
stima. 



Thomasa Angela 
Maduro 

* 7-03-1939 - f26 mei 2017 

Casa : Julio (Nito) Angela 
Yuinan : Isnarda (Gina) Angela y yui 

+ Eduardo Angela, Casa y yuinan 
Suzi Angela, Compañero y yuinan 

Mayornan : + Marco y + Josefa Maduro 

Nietonan : Ralgino Wouters 

Leander y Brandon Angela 
Julio Cesar Rincon 

Nieta : Verenuska Rincon 

Bisanietanan : Kiandra y Liandra Angela 

Rumanan : f Hermano Maduro 

f Juan Maduro, Jacinta yjuinan 
f Alesio Maduro, Maria y juinan 

f Irma Maduro y juinan 
Pedro Maduro y juinan 
f Maria Luisa Garcia, Quito y juinan 
f Raymundo Maduro y Maria 
f Modesto Maduro, Mirta y juinan 
Chibea y Buchi Tromp 
Tensia Tromp, Juan yjuinan 
Swa y Cunanan: Nora Rodulfo, + Joni y juinan 
Magriet Angela 
Gloria Kelly, Edie y juinan 
Pedro Angela 

Tanta y Omonan, sobrino y sobrinanan na 
Aruba y den exterior, prima y primonan, amiga 
y amigonan, Ihanan: Marianela Hakmeester, 
Nathaly Wever y Sheddy Ramos bisinanan, 
conocirnan y demas famianan: Angela, Maduro, 
Tromp, Garcia, Geerman, Franken, Rosel, 
Jansen, Oduber, Carrion, Kransen, Wouter, 
Wouters, Rincon. 

Nos disculpa si den nos tristesa nos por a lubida 
di menciona cualkier famia. 

Condolencia lo tuma lugar diaranson 31-05- 
2017 for di 7:00 p.m. pa 9:00 p.m. Royal Fu- 
neral Home. 

Acto di entiero lo tuma lugar diahuebs 01-06- 
2017 for di 2:00 p.m. - 4:00 p.m. nos estimada 
defunta lo reposa na Royal Funeral Home sigi 
pa Santana na Santa Cruz. 

Nos disculpa cu despues di entiero nos no ta 
ricibi bishita di condolencia na kas. 

Lo bai tin un box di Edmond Harms Founda- 
tion disponibel. 





















Bo cadena di number di suerte 


6 Ndia 


SUERTEP 7 


DIAMARS 30 MEI 2017 



Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 29 Mei 2017 Anochi 


CMOQS 


Sorteo #6186 


6519 


3033 


0157 


Sorteo # 5230 


4228 




Sorteo # 3989 


3209 


Aquario 




Sorteo # 1722 


6295 


3847 


1398 


iano, 


Sorteo # 

0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


575 . 000 ,- 



) 

Sorteo# 4068 

0 

x Jackpot 

5 

x Match 4 

116 

x Afl. 8,00 



Sorteo # 


12-19-21-22-26 


Proximo Jackpot 


59 . 000 ,- 


0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl. 15,00 


Mega Ball 


i.ooo.ooo,- 



4££jS&IRliltS 


Afl. 1.500.000,- 


DIARIO 



6636 - 6169-0831 


4770 


SMARTPLAY 

DAILY 

FLAMINGO 


7545 - 2940-1395 

0242 - 2702-4493 

6642 - 2969-9728 


^mbian* 0 


Paardenbaaistraat 10, Oranjestad, Aruba Tel.: (297)5257555 
www.lottoaruba.com 

Resultado di Sorteo 29 Mei 2017 Merdia 



Sorteo # 1868 


6300 


0417 


7917 



Sorteo # 1868 


3711 




Sorteo # 1868 


5464 


Aries 



Sorteo # 


tiemq 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 




Joker 

Letter 


575 . 000 ,- 





Sorteo # 

0 

x Jackpot 

0 

x Match 4 

0 

x Afl. 8,00 



Sorteo # 


Proximo Jackpot 


58 . 000 ,- 


0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i.ooo.ooo,- 



Afl. 1.500.000,- 






Bo imaginacion ta den un fase hopi creativo. 
Esaki ta trece un transito planetario di awe lo 
yuda bo mehora bo caracter y bon humor y 
lo pone bo den un disposicion afectivo. Bo 
number di suerte ta : 1,9, 11, 22, 36. 


Lo bo cana den un siman di aña den un forma 
estupendo. N o tuma bo conflictonan di pareha 
mucha suave pasobra bo por compromete bo 
relacion amoroso. Bo number di suerte ta : 
11,8, 10, 12 ,26. 


Esaki ta un periodo yena cu emocionnan 
grandi den bo bida intimo. Si algo practico 
cu bo a siña den e lunanan aki ta no ta tur 
cos cu nos planea ta sali manera nos kier. 
Bo number di suerte ta: 10,11, 20, 32, 36. 


Geminis 


E siman aki ta di gran energia y movemento 
den bo economia. Lo bo ta entusiasma, 
yena di alegria aunke cu tin dificultad cu 
por surgi. Lo bo sa di enfrenta esakinan. Bo 
number di suerte ta : 2,1, 27, 35, 46. 


Lo bo ta memey di circunstancianan feliz. 
Awe bo mester dedica bo mes na disfruta 
di presente y e miho parti di bo bida cu 
un toke di pasion manera bo sa di haci. Bo 
number di suerte ta: 3, 6, 23, 33, 41. 




Leo 


E Luna lo ta den bo signo. Sigui cu e clima 
di entendimento y comprension. Hopi 
biaha, ora cu cosnan parce ta complica, 
ta ora cu nan ta bira miho. Bo number di 
suerte ta : 20, 2, 11, 27,31. 




Awe lo pasa bo algo cu bo no tabata sospecha. 
Esaki ta debi na e ideanan cu ta envolve bo, bo 
por pasa over di bo responsabilidad nan pero 
esaki ta trece problema grandi pa bo Libra. Bo 
number di suerte ta : 15, 8, 10, 17, 21. 


Hende cu gusta keha por kita bo energia. 
Lo bay pasa situacionnan imprevisto, 
particularmente den oranan di anochi causa 
pa hende cu ta papia demas. Bo number di 
suerte ta : 5, 15, 29, 36,15. 


LJ 


Bo capacidad fmanciero lo permiti bo haci 
bo soñonan realidad. Ta momento di warda 
placa y pone ordo den bo economia e aña 
aki. Bo number di suerte ta: 15, 25, 39, 
43,11. 


Sagitario 



Capricomio 


Bo capacidad pa logra bo metanan 
awe ta hopi grandi. Ta momento di 
warda placa na e manera capricornio 
y pone ordo den bo economia e aña 
aki. Bo number di suerte ta : 15, 25, 


Bo bida sentimental y laboral lo ekilibra 
y prospera. Habri bon bo wowo y bo 
horeanan 

pa probecha e oportunidadnan presente. 
Amor ta spera bo den reunionnan social. 
Bo number di suerte ta: 17, 24, 35, 44,20. 



Aquario 


Un cuestion cu bo tabata spera lo wordo 
resolvi na bo fabor. Un invitacion social lo 
pone bo den un situacion inespera caminda 
lo bo haya un pareha romantico. Bo number 
di suerte ta : 7, 14, 25, 34, 30. 

^flSERVICIO 


B HHP« 


S 4 . 

FUNDACIONNAN 


Cas Di Cultura 

Vondellaan 2 Aruba 
297-582-1010 

F ADA 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@ hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Noord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@ hotmail.com 


Dokter na warda 

Oranjestad Dr. Jonesn Tel. 583 9919 
San Nicolas Dr. De Cuba Tel. 583 9195 

Botica na warda 

Oranjestad: Central Tel. 585 8077 
San Nicolas Aloe Tel. 584 4606 


SERVICO Dl TAXI 

Aruba Transfer Tour & Taxi C. 

Pos Abao #41 
RO.Box 723 Aruba 
Tel: 582-21 1 6 / 582-2010 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 


Cruise Ships Schedule - May 201 7 


1 SAT | 

□D 1 

1 1 

! ] 

1 1 1 1 

1 1 







1 SUN ! 

1 ñ. | | 

1 1 

' 

i r ii 

[ 1 







| MON | 

□n i 

[ 1 


ii ii 

1 1 







1 tue 1 

□n i 

[ 1 

: 

i i ;i i 

[ J 







WED | 

r»i 

ADVENTURE OFTHE SEAS 


07.15 


23.00 


C 



ZENITH 


06.00 


16.30 


B 







THU | 

(Isl I 

| CARNIVAL VISTA 

08.00 

| 16.00 | 

c 







FRl 

IjlI 1 

| PAC1FIC PRINCESS 


07.00 


16.00 


C 







[ sftT 1 

i«i i 

r i i 

r 

II II 

1 1 







1 SUN | 

l M 1 1 

[- i i 

[] 

II II 

[ 1 







I MQN 1 

1 « 1 1 

[ i i 

i 

II II 

1 1 







TUE 1 

H 1 

| CELEBRITY EQUINOX 

10.00 


| 23.00 | 

WED | 

ADVENTURE OF THE SEAS 


07.1S 


23.00 


c 


ZENITH 


06.00 


16,30 


B 




EMERGENCIA 

911 


POLIS 


Oranjestad 

100 

San Nicolas 

104 

Santa Cruz 

105 

Noord 

107 

Tip Line 

11141 

Brandweer 

115 

Ambulance 

911 

Hospital 

527-4000 

Imsan 

524-8833 

Warda Costa 

913 

Seguridad Nacional 11911 

BOTICA 

Aloe 

584-4606 

4 Centro Medico 

584-5794 

Central 

585-1965 

Dafeota 

588-7364 

Del Pueblo 

582-1253 

Eagle 

587-9011 

Kibrahacha 

583-4908 

Maria 

585-8145 

Di Servicio Noord 

586-4606 

Oduber 

582-1780 

Paradera 

588-6638 

San Lucas 

584-5119 

San Nicolas 

584-5712 

Santa Anna 

586-8181 

Santa Cruz 

585-8028 

Sero Preto 

584-4833 

Trupiai 

583-8560 

Setar 

117 

Web 

525-4600 

Elmar 

523-7147 

Aurora 

588-6699 

Ad Patres 

584-2299 

The Olives Tree 

584-8888 

Royal Funeral H. 

586-4444 


Centrale Bank van Aruba 

Daily Exchange Rates - 05/29/2017 

Centrale Bank van Aruba 


1 

Currency 

2 

Buying from Public 

3 

Buying from Public 

Selling to Public 

ANG 

98.00 

100.00 

100.20 

ANG1 4 

- 

- 

100.00 

USD 

1.77 

1.78 

1.80 

CAD 

1.30 

1.32 

1.34 

CHF 

182.61 

183.33 

184.13 

GBP 

2.22 

2.27 

2.33 

JPY 

158.51 

159.96 

161.57 

EUR 

197.46 

199.26 

201.27 

DKK 

25.80 

26.52 

27.32 

NOK 

20.17 

20.89 

21.69 

SEK 

19.47 

20.19 

20.99 

For amounts up to Afl. 100,000 

Fantasia, magia y color no ta e unico elementonan cu ta 

defini un cuenta di hada 


ORANJESTAD - Buki cu storia no hustamente ta haci 
e mucha mas sabi of mas bon mucha, pero a lo menos ta 
siña nan reconoce nan mes y compronde situacionnan 
di bida miho. A traves di e personahe-, situacion- y 
mensahenan den un storia, e mucha ta identifica su 
mes cu e mundo actual. 

E obranan cu e elenco di Tanto Cuenta lo trece e diabierna 
anochi dia 2 di juni, ta yuda enrikece e mundo di un mucha, 
cu situacionnan di fantasia, cu ta refleha situacionnan dia nos 
mundo actual. Den imaginacion di un mucha ta facil pa e el- 
eva su mes y sali for di realidad di e mundo actual y drenta 
den e mundo di fantasia di un storia. A1 contrario cu weganan 
di video, literatura (buki cu storia) tin e capacidad y ta e miho 
forma pa fomenta esaki cerca e muchanan. 

Fantasia, magia y color no ta e unico elementonan cu ta defmi 
un cuenta di hada. Simplemente disfruta di un anochi yena cu 
recuerdonan di un niñes, cu alabes tin un balor integro, tanto 
moral como literario den educacion di e chikitinnan, ta locual 
a motiva Tanto Cuenta bou auspicio di UNOCA, pa bin un 
biaha mas cu tres cuenta di hada den forma dramatisa, riba e 
anochi di 2 di juni den Cas di Cultura. 

Ademas di lanta e interes den lesamento, dramatisacion di un 
storia ta un forma creativo y bibo di kibra cu e rutina di conta 
un storia djis simplemente oral. Tanto Cuenta a uni varios 
talento hunto y tur e caracteristicanan di cada personahe ta 
cumpli cu e rekisitonan pa trece tres obra riba nivel profe- 
sional pa e publico por disfruta. 

Entrenamento di un obra no tur biaha ta bay mescos. Cada 
obra riba su mes ta exigi concentracion pa desplega tur e dis- 
ciplinanan di dramatisacion manera lenguahe corporal, struc- 
tura expresivo y comunicacion interpersonal. E elenco di 
Tanto Cuenta ta preparando nan mes pa e presentacion di e 
tres obranan di cuenta di hada, pa medio di multipel ensayo y 
ripiticion di e escenanan. 

Vicky Hoek-Rosalina ta forma parti e aña aki di e elenco di 
Tanto Cuenta. Vicky lo haci su debut den e rol di un solda 
malcria y sin manera den e obra Drumi Dushi y den e obra 
Shinishi Sushi, Vicky ta actua e rol di e ruman di criansa di 
Shinishi Sushi. Den ambos rol Vicky ta actua un personahe 
totalmente diferente na su persona. 

Esey ta haci e reto di actua pa prome biaha y desplegando dos 
caracter di personahe cu normalmente no ta cuadra cu esun di 
dje, mas dificil ainda. Pero Vicky ta optimista y gusta explora 
cosnan nobo. For di su infancia e gusta lesa y balia y gustosa- 
mente a acepta e reto di bira un principiante den actuacion y 
lo demostra su talento dia 2 di juni na Cas di Cultura. 

Un otro miembro di e elenco ta Angele Mac Jannet, e colab- 
oradora di BNDD cu ta contesta e telefon cu un stem cari- 
ñoso y amabel. Fuera di ta e persona cu ta atende cu tur trabou 
administrativo di Bon nochi Drumi Dushi, Angele a acepta e 
reto di actua den e tres obranan nobo di Tanto Cuenta. Buki- 
nan informativo semper a yama atencion di Angele den un 
forma hopi particular. Como mama Angele ta lesa continu- 
amente pa su yiunan, pa asina stimula e placer di lesamento 
cerca nan. Despues di a sigui e tayer di e profesor Cubano di 
teatro, Omar y a haya formacion riba varios tereno profesional 
como artista, Angele ta haya hopi importante pa pone loke el a 
siña den practica. Ta su prome biaha riba escenario, dilanti un 
publico asina grandi, pero Angele no tin duda cu e lo eherce e 
rol di su personahe cu tur profesionalismo necesario. 



Misal di Pueblo 

POS CHIKITO - Diamars 30 di mei pa 7or di anochi na capia Pos Chikito lo tin un 
reunion cu vicario episcopal pastoor Andres Makowiec pa cua ta pidi participacion di 
dirigente (persona encarga) of representante di tur koor di Aruba como tambe rep- 
resentante di gruponan liturgico pa planifica trabou di edicion di Misal di Pueblo pa 
Aruba. 


Tridium na honor di “Señora di tur Pueblo” 

SANTA CRUZ — Dialuna 29 sigui diamars 30 y diaranson 31 mei 2017 lo tin e Trid- 
ium na honor di Señora di tur Pueblo na Centro Pastoral Sta. Cruz. Orario lo ta di 
5or pa 5.50or di atardi. 


No tin dia di siman, ni momento di dia cu e elenco di Tanto 
Cuenta ta perde pa prepara pa e grandioso presentacion di dia 2 di 
juni den Cas di Cultura. E ta priminti di bira SPECTACULAR! 
Suspenso, aventura y harimento, no ta cos pa perde! Cumpra 
bo carchi na Botica Paradera, Van Dorp y Dyon Center pa 15 
florin. 


Ta invita tur devoto y miembronan y pueblo di Aruba pa asisti na e Tridium. Nos ta resa, canta 
cu devocion na Mama Maria y Hesus. Pueblo ta pidi pa haci oracion pa tur pueblo di mundo. 
Unda tin oracion tin amor, comprendemento y misterionan di Rosario ta duna cada persona e 
gracia pa sigui den e caminda cu Hesus mes a siña nos. Laga nos resa pa nos Pueblo di Aruba 
y pa tur esnan cu ta carece di un trabou fiho. Pa nos grandi cu ta enfermo na cas y hobennan 
cu ta den examen. 

NACO ta gana e contracto di diseño pa expansion di Aeropuerto 
Internacional Reina Beatrix yama “Gateway 2030” 


ORANJESTAD - Aru- 
ba Airport Authority N.V 
(AAA) a otorga un contracto 
di diseño na NACO, Neth- 
erlands Airport Consultants, 
parti di Royal Haskoning 
DHV, pa reconstruccion y 
expansion di Aeropuerto In- 
ternacional Reina Beatrix cu 
actualmente ta na su capaci- 
dad maximo,manehando un 
fluho di pasahero di 2.6 mi- 
yon pa aña. E proyecto lo hisa 
e capacidad di aeropuerto y 


pon’e riba e mapa mundial 
como un aeropuerto moder- 
no, ofreciendo US Preclear- 
ance. E proyecto ta balora na 
alrededor di 200 miyon dol- 
lar y construccion lo cuminsa 
na 2018. 

NACO lo duna servicio di 
e diseño y desaroyo general 
pa aeropuerto su plannan di 
expansion y reconstruccion. 
Como asesor principal e or- 
ganisacion lo guia e proceso 

di diseño y proceso di des- 
taho cual nan ta premira di 
ehecuta den e añanan nos 
dilanti. 

E proyecto, Gateway 2030, 
ta e prome crecemento im- 
portante den aeropuerto su 
capacidad desde aña 2000. 
Actualmente aeropuerto ta 
opera na su capacidad maxi- 
mo. E fluho di pasahero a casi 
triplifica den e añanan recien, 
mientras cu aeropuerto a 
gana premionan durante e ul- 
timo añanan manera Routes 
Americas 2016 y Airport Ser- 
vice Quality 2016. 

Mehoracion di e experen- 
cia di e pasahero 

E parti mas importante di e 
proyecto di reconstruccion 
lo ta e facilidadnan di check- 
in nobo y expandi, e sistema 
nobo di maleta y mehora- 
cion di e proceso di control 
di siguridad pa un sistema 
segun e standardnan di EDS 
TSA pa pasaheronan cu ta bi- 
aha pa Merca. E sistema nobo 
di maleta lo inclui tambe un 
sistema di clasifica cu lo per- 
cura cu aeropuerto lo por 
haci check-in di vuelonan cu 
no ta bay Merca tambe den 
e mesun facilidad. Asina efi- 
ciencia y uzo di aeropuerto 
su capacidad lo wordo me- 
hora. Cu e facilidadnan nobo 
aki pasaheronan lo experi- 


encia filanan menos largo y 
tempo mas cortico pa check- 
in, asina mehorando e nivel 
di servicio brinda durante 
oranan druk. 

Mas berde y mas sosteni- 
bel 

Pa minimalisa e marca di 
aeropuerto riba medio ambi- 
ente e proyecto lo wordo reg- 
istra pa wordo certifica bou 
di e sistema LEED Silver. 
Esaki lo encera caracteristi- 
canan di diseño cu lo inclui 
energia berde produci door 
di panelnan solar. E ekipo di 
diseño lo incorpora un siste- 
ma automatico di e edificio 
pa coriente y airco basa riba e 
ocupacion di e edificio. Une 
studio solar lo determina e 
construccion di e murayanan 
y daknan pa evita efecto solar 
mientras lo maximalisa e luz 
di dia pa un experiencia pla- 
centero pa e pasahero. 

Gateway 2030 ta diseña y di- 
rigi na alivia aeropuerto su 
restriccionnan di capacidad, e 
experiencia di e pasaheronan 
y e sostenibilidad pa asina 
pone aeropuerto riba un ca- 
minda pa crecemento contin- 
uo pa e decadanan nos dilan- 
ti. Durante e periodo di 2017 
- 2020 AAA lo bay inverti 
un total di 300 miyon dollar. 
“Nos ta hopi contento di por 


cuminsa cu e proyecto di ex- 
pansion hunto cu NACO pa 
asina crea un aeropuerto cu 
Aruba lo por ta orguyoso di 
dje. Nos tin tur confiansa cu 
hunto cu NACO su experti- 
cio nos lo garantisa un aero- 
puerto expandi mas berde 
y mas ameno pa e pasahero 
cu lo mehora specialmente 
e experiencia di e pasahero 
cu ta bay Merca na e unico 
aeropuerto di Aruba”, segun 
CEO di AAA Sr. James Fazio. 

Asina cu e proyecto ta cla 
pasaheronan lo benificia 
tambe di 3 porta di avion mas 
y dos terminal di bus adicio- 
nal percurando asina pa un 
maneho di fluho di pasahero 
mas lihe pa nan avion y for di 
nan avion ora di yega. Tambe 
lo tin un seleccion mas am- 
plio di tienda y luganan pa 
come y bebe, mas espacio pa 
pasahero circula y otro servi- 
cionan. 

Paul Govaerts, Director di 
NACO: “Nos ta spera cu 
gran expectacion di por con- 
tinua nos relacion di hopi aña 
cu AAA. Nos ekipo di diseño 
ta ofrece un combinacion di 
hopi experticio mundial y lo- 
cal pa expande e aeropuerto, 
y asina crea un miho expe- 
riencia pa e pasaheronan y 
tambe impulsa e desaroyo 
economico den e region.” 

Opleidingsmanager di EPI C&T, Randolph Tromp 

A organisa Science Fair pa promove tecnologia 






ORANJESTAD - Recientemente a tuma luga e Science 
Fair di Colegio EPI seccion Ciencia y Tecnologia, unda 
cu studiantenan a mustra nan trabounan di e aña 
escolar actual. E studiantenan di dos aña a cuminsa cu 
un proyecto di cual mester a traha un producto y pa 
ful e aña nan a traha riba dje. E Science Fair a fungi 
como un plataforma pa demostra nan habilidadnan y 
conocemento adkiri. 

A tuma luga un demostracion pa studiantenan di MAVO y 
pa publico general. E meta di e Science Fair ta pa promove 
tecnologia. “Nos tin 3 opleiding, tin opleiding bouwkunde, 
electrotechnieky werktuigbouwkunde. Den bouwkunde nan 
a bin cu por ehempel un stoel multi uzo, nan a bin cu casnan 
tradicional con bo por spaar energia. Den electro tabata tin un 
robot, un luz den cubes, luz cu ta draai, un hydro generator 
cu ta produci energia cu awa. Den werktuig nos a haya un 
solar car, un auto cu ta core riba solo, tambe a haya 2 auto, uno 
cu ta drift y manera un junior dragster”, Opleidingsmanager 
di EPI C&T, Randolph Tromp a remarca. 

E muchanan di 3de y 4de MAVO a observa e proyectonan pa 
asina nan por tin mas informacion prome nan mester kies e vak 
di wiskunde y natuurkunde, pasobra esey ta e 2 vak cu mester 
pa bay Techniek. Hopi di e muchanan ta laga e 2 vaknan cay 
afo. “Nos ta trata di promove cu si bo kier techniek, bo mester 
sigui cu e vaknan ey. Hopi ta bira entusiasmo y asina nos ta 
trickle nan pa nan bin cerca nos”, asina Randolph Tromp a 
remarca. 

WEB: fayo durante reparacion boiler a causa disturbio 


ORANJESTAD - Un in- 

vestigacion preliminar ta 
mustra cu durante trabou di 
reparacion na un unidad di 
produccion di steam (miho 
conoci como boiler)a surgi 
un fayo cu a pone cu dos un- 
idad di produccion di steam 
a wordo saca for di servicio 
tras di otro. 

Esaki WEB ta duna di conoce 
ayera den un relato riba e dis- 
turbio grandi di diadomingo 
cu a laga un gran cantidad di 
bario sin coriente entre 5or 
di atardi pa mas o menos 
lOor anochi. 

Aki bou e resto di infor- 
macion di nan relato: 

Despues cu e fayo, intenton- 
an di personal di operacion 
di WEB pa start e unidad di 
emergencia (e turbina di gas) 
pa por mantene e suministro 
balansa, no tawata exitoso. E 
imbalance aki tambe a afecta 
un motor RECIP y saca esaki 
for di servicio. 

E fluctuacion di voltahe y 
frecuencia tambe a afecta 
Windpark VaderPiet cu a 
wordo saca for di servicio 


i'Tr 



varios biaha pa su sistema di 
siguridad. Concluyendo, por 
papia di un acumulacion di 
incidente cu a causa e brown 


out di diadomingo ultimo. 

Un biaha mas WEB a haci su 
maximo esfuerso pa stabilisa 


e suministro. A trata pa man- 
tene comunidad mas informa 
posibel via WEB su pagina di 
Facebook, durante e periodo 


di e brown out. E compania 
di awa y energia ta ofrece su 
disculpa pa e inconveniencia 
cu comunidad a sufri diado- 
mingo ultimo. 

E proceso di generacion y 
suministro di coriente ta 
consisti di operacion di entre 
otro boiler, turbina, molina 
di biento, panel solar y gen- 
eratornan RECIP di WEB, 
hunto cu kabelnan di corien- 
te, transformadonan y sub- 
stacionnan di voltahe halto. 

Esakinan ta maneha pa op- 
eradornan di forma cu tur 
ekipo ta reacciona segun e 
demanda di coriente di nos 
isla ta cambia. 

Si diripiente e demanda subi 
of baha, operadornan di 
WEB mester por reacciona 
hopi lihe pa por mantene e 
generacion di coriente sta- 
biel. 

Pa WEB e prioridad na mo- 
mento di un interupcion ta 
pa reestablece e situacion di 
coriente. Despues, ta haci in- 
vestigacion mas profundo pa 
determina kico mester haci 
pa evita ripiticion. 


Cambionan faborabel pe pashent den un futuro cercano 

Verlos y Kraamafdeling' lo ta riba un solo piso 


ORANJESTAD - Dr. 
Horacio E. Oduber Hospi- 
tal ta den proceso di reno- 
bacion y alabes construc- 
cion di edificio nobo cual 
lo bay trece cambio cu ne. 

Den e edificio actual Verlos 
ta situa riba piso 1 y Kraam 
ta riba piso 5 pero despues 
cu nan muda y cuminsa duna 
servicio den e edificio nobo 


esaki lo bay cambia. “E edi- 
ficio nobo cu den un futuro 
cercano lo bay den dje ta traha 
den e estilo di race track unda 
cu nos lo bay tin e verloska- 
mer y kraamafdeling hunto 
riba piso 1”, Zorgmanager di 
verloskamer y kraamafdeling, 
sra. Renita Blindeling- Hick- 
inson a remarca. 

Un otro cambio grandi pa e 


departamentonan aki ta cu e 
cambernan y e piso riba su 
mes ta hopi mas grandi y tin 
mas espacio. Otro cambio cu 
lo mira den futuro cercano pa 
mama cu ta den espera ta cu e 
medium care cu actualmente 
ta riba piso 1, na unda 6 pash- 
ent ta hospeda hunto, lo bay 
bira cambernan di solamente 
2 pashent, pues mucho mas 
privacidad. Pa loke ta e pash- 
ent cu ta den High care, ki- 
ermen si e pashent tin hopi 
complicacion den su em- 
baraso, e lo drumi su so y 
lo tin un nurse dedica cu lo 
control’e. Un otro cambio 
ta cu na luga di tin 4 sala di 
parto, lo bay tin 5 sala di parto 


den e edificio nobo. 

Hospital ta kere firmemente 
den inverti den ekiponan 
moderno y pensa den fu- 
turo. P’esey tambe a logra 
modernisa un di e salanan di 
parto cu un ‘birthing-pool’, 
unda cu e persona na estado 
por haya e baby den awa. E 
manera di duna luz aki ta uno 
popular mundialmente y na 
Aruba y HOH ta orguyoso di 
por bay ofrece e posibilidad 
aki den futuro cercano. 

Un otro cambio cu lo bay tin 
tambe ta cu den e sala di parto 
ora cu e mama caba di duna 
luz, e famia por keda eyden 
pa e 24 ora cu nan ta eynan na 
Hospital. 



Loke cu e pashent lo bay ex- 
periencia den futuro cercano 
ta cu e cuido pa mama y yiu 
lo ta uno mas intensivo, unda 
cu e mama y yiu semper lo 
ta hunto y e cuido semper lo 
sosode dilanti di e mama, sra. 
Blindeling a comenta. 

E reto nobo pues pa e edifi- 
cio ta e espacio mas grandi 
cu lo bay tin y e binimento 
di 2 team hunto cu lo mes- 
ter fungi como uno. Hospi- 
tal semper ta boga pa brinda 
un calidad di servicio halto y 
e diferente cambionan aki ta 
trece mas siguridad y privaci- 
dad pa e pashent. 


























